text:
Mision
Cuida, guia y siña e personanan cu limitacion intelectual pa nan por desaroya nan mes den personanan independiente, segun nan propio capacidad.
Vision
Brinda cuido y enseñansa di calidad halto na e personanan cu limitacion intelectual pa nan logra un bida di mihor calidad den comunidad, na unda mayornan/esnan cu ta cuida y/of esnan responsabel, clientenan y profesionalnan ta traha hunto.
Historia di e Fundacion
E atencion na e personanan cu un limitacion intelectual a cuminsa na principio di aña sesenta. Esnan envolvi den e temporada ey tabata un trahador social, un dokter di cas y un enfermera di Wit Gele Kruis. E situacion caminda e personanan cu un limitacion intelectual tabata keda scondi y bibando den condicion miserabel a conmove nan y a dicidi pa haci algo. Durante un reunion di e “Mental Health Society” cu por ser considera Fundacion madre di nos Fundacion, Dr. Harting a trece e problema padilanti. Riba 4 di juni 1964 durante nan reunion 3 miembro di e “Health Society” a haya e tarea pa lanta un fundacion.
Dia 9 di december 1964 e Fundacion “Stichting ter behartiging van de belangen van het gehandicapte kind” a keda lanta. Nan a forma un comision cu a cuminsa traha plan y interesa e mundo politico pa haci algo cu e problema cu nan a encontra.
E Fundacion, ainda careciendo di e experencia necesario, a cuminsa haci investigacion. A base di e resultado a fiha un plan parti den cuatro fase teniendo cuenta cu e necesidad.
- E prome fase tabata encera un pasadia pa mucha cu un handicap severo. Dia 1 di november 1973 e prome pasadia a keda habri den un scol bieu na Piedra Plat. E pasadia ta conoci como Pasadia Bibito Pin.
- Na aña 1976 e segunda fase locual ta encera un scol pa personanan cu limitacion intelectual a keda habri. E scol ey a haya e nomber Scol Dununman. Pero trahando cu e chikitonan a encontra e necesidad pa traha pa e grandinan tambe cu ta kedando cas sin ningun forma di ayudo.
- E tercer fase ta un consecuencia logico di e dos fasenan anterior. A fiha como meta di e tercer fase:
- Un pasadia pa adulto
- Un centro di entrenamento
Dia 8 di januari 1979, den Bernardscol na Brasil e Fundacion a habri un pasadia pa adulto. E personal tabata duna programa basa riba e modelo di actividad na e clientenan di pariba di brug durante e oranan di mainta. Merdia e clientenan di pabao di brug tawata haya guia den e edificio di Scol Dununman. Na 1980 e fundacion a cumpra un cas na Sjabururi, caminda Zr. Philothea tabata tin un grupo.
Cu apertura di e centro nobo na 1985 e clientenan di e pasadia na Brasil y Sjabururi a muda pa Piedra Plat den e departamentonan Briyo di Solo y Man Na Obra.
- E clientenan di Pasadia Bibito Pin tambe a muda pa e centro nobo. E edificio di Pasadia Bibito Pin a keda converti den oficina pa administracion y tambe oficina pa e grupo di specialista cu a bin traha cu e Fundacion.
- E di cuater fase cu ta encera un cas pa reemplasa famia a ser habri na aña 1988 na Sjabururi.
E clientenan aki no tabata tin un lugar pa keda y biba. Nan mayornan a muri of a bay den un cas di anciano y e otro miembronan di famia no por a tuma nan. Den Cas Sjabururi a admiti 12 persona di 18 aña pariba, cu na e momento ey tabata e casonan mas urgente. Pero esey no tabata e unico necesidad pa un lugar di biba special pa nos clientenan.
Prome cu Status Aparte hopi di nos hendenan cu limitacion intelectual cu “multiple handicap” tabata keda manda y admiti na Monseigneur Verriet Instituut y na Rustoord na Corsow. Otronan tabata bay Hulanda, Colombia y Venezuela. Pero diripiente tur porta a dal sera y nos hendenan cu limitacion intelectual den necesidad no tabata keda admiti mas den exterior. E escasez na lugar pa nan propio hendenan, e costo halto den exterior tabata e motibonan principal cu e pedida pa vivienda na Aruba pa nos hendenan special a cuminsa crece.
E Fundacion conciente di su responsabilidad pa cu nos clientenan a sigui planifica y trece proyectonan cu por alivia esnan cu tabata pidi ayudo.
Na 1988 e Fundacion a traha un “projectdossier” yama, ”Aruba also for disabled Arubians a Happy Island”. E “projectdossier” aki a bay riba restructuracion di e Fundacion den cual tambe e plan pa ehecuta e di cuatro fase “vivienda” a keda traha.
Na aña 1989 un otro “projectdossier” yama “Wonen voor Geestelijk Gehandicapte Mensen” a keda traha y entrega na Gobierno di Aruba y na KABNA. Di KABNA nos a ricibi e noticia cu e proyecto tin nan simpatia. Gobierno di e tempo ey a pidi e Fundacion pa revisa e proyecto pa baha e gastonan envolvi. Na oktober 1991 e Fundacion a entrega e proyecto revisa “Wonen voor Geestelijk Gehandicapte Mensen in Aruba”.
Despues di esaki e Fundacion a purba den combersacion cu Gobierno pa realisa e proyecto. Pa motibonan fuera di nos alcance e proyecto no a keda realisa. Hopi famia a haya nan mes ta bay foi Aruba forsa buscando un bida mihor pa nan yui y nan mes den exterior. Otronan a keda Aruba y ta bibando den situacionnan deplorabel.
Mirando e presion creciente riba e Fundacion pa bini cu mas posibilidad di vivienda a pone e Fundacion busca un solucion mas practico, barata y cu por keda realisa den un tempo cortiko.
Como cu e convento banda di Imeldahof no tabata keda uza y ta ideal pa un internaat, Fundacion hunto cu Kindertehuis Imeldahof na aña 2001 a traha un projectdossier yamá “Projectdossier Klooster Imeldahof”. Esey tabata destina pa e casonan mas severo y di hopi urgencia cu ta exigi un cuido total di 24 ora pa dia. E proyecto aki tampoco no por a keda realisa, pasobra Gobierno a duna e convento un otro destino.
A trece tur esaki padilanti pa mustra cu aunke cu e Fundacion no ta haya tur ora e debido oido y atencion pa su proyectonan y ta keda decepciona, toch e Fundacion ta sigui traha y lucha cu perseverancia pa logra lo maximo posibel pa e bienestar general di nos clientenan special.
Nos lista di espera a sigui crece y na e momentonan aki tin 75 persona riba e lista pa un luga di vivienda. Cu apertura di e proyecto aki e cantidad lo baha!
E directiva basando su mes riba normanan di vivienda y derechonan internacional pa personanan cu un limitacion y basa riba su puntonan di maneho esta integracion, aceptacion, normalisacion y educacion algun aña pasa a tuma e desicion pa introduci e maneho (begeleid wonen) na papiamento “biba ariba bo mes” den grupo, den e barionan boa guia. E motibo principal di e maneho aki ta pa duna e clientenan cu ta capaz pa haci esey, biba riba nan mes, na principio bao di guia y despues bira mas independiente cu ta posibel.
E solucion ey ta cuadra cu nos vision cu nos hendenan tin e derecho riba vivienda mescos cu tur otro hende den nos comunidad. Nan tin e derecho di ta biba memey di tur hende, di keda acepta, proteha y respeta.
Pa e maneho di biba bou guia den comunidad, hiba nos clientenan na un mihor calidad di bida, nan mester haya programanan preparativo caminda nan ta desaroya e abilidad diario pa actua mas independiente, laga nan opinion resona y planifica nan bida diario.
Dos apartamento a keda traha banda di Cas Sjabururi y inaugura dia 21 di februari 2003, especialmente pa duna nos hendenan e training necesario pa asina despues di un tempo nan por bay biba den un cas den nan propio bario. E proyecto aki a keda completamente financia door di e Fundacion mes conhuntamente cu placa di donacion di henter e comunidad.
Despues di esaki nos a cuminsa hiba combersacion riba propio iniciativa cu Sr. van Poppel di F.C.C.A. y su staff cu den un futuro cercano nos kier yega na un cooperacion estrecho cu F.C.C.A. caminda lo bin casnan di pueblo disponibel, cu lo ser destina pa nos proyecto di “begeleid wonen” y pa realisa un internado na e edificio na Jaburibari. E projectdossier di e internado a keda traha y entrega door di S.V.G.A. y F.C.C.A., pero no a keda honra.
Despues di dos aña y cu orguyo, e bunita proyecto di “Begeleid Wonen” a bira realidad y inaugura. Seis cas di dos y tres camber tur adapta na e condicion di e habitantenan a keda entrega na e clientenan cu a ricibi nan yabi. E guia na e clientenan lo keda duna door di e staff di Cas Sjabururi cu lo ta para cla 24/7 pa duna asisitencia na e clientenan. Tambe a hiba combersacion cu Polis di bario, departamento social di Paradera, y otro servicionnan di e barrio pa asina traha un netwerk cu lo garantisa e exito di e proyecto aki. Awor ta resta e proyecto “Internado pa personanan cu Multiple Handicap” pa keda realisa cu urgencia.


c: text/html

text:
-
Anglo Kleuterschool
-
Anglo Kleuterschool
-
Anglo Kleuterschool
Anglo Kleuterschool ta un scol cu 168 alumno y tin 6 klas. E nomber Anglo Kleuterschool ta existi desde 1968. Nos Vision ta pa crea un scol cu cada alumno ta sinti su mes liber y sigur di su mes pa e por desaroya su mes riba tereno emocional, social y cognitivo pa por funciona bon den scol y yuda crea un mihor comunidad.
Andere Kleuterscholen
- Agnes Kleuterschool
- Ayo Kleuterschool
- Imelda Kleuterschool
- Jacinta Kleuterschool
- Rayo di Solo Kleuterschool
- Scol Preparatorio Aurora
- Scol Preparatorio Cacique Aterima
- Scol Preparatorio Cayena
- Scol Preparatorio Kukwisa
- Scol Preparatorio Nos Paraiso
- Scol Preparatorio Prome Paso
- Scol Preparatorio Tarcisius
- St. Jan Kleuterschool
- Trupial Kleuterschool

robotstxt: allowed

filter: keep


text:
Pronostico di tempo ta indica cu diahuebs anochi, shelo lo ta parcialmente nubla y generalmente seco.
Diabierna, shelo lo ta parcialmente nubla cu chens pa localmente un awasero.
Temperatura maximo 32 grado Celsius y temperatura minimo 27 grado Celsius.
Solo lo baha awe nochi 06:19 pm y lo sali mañan mainta 06:31 am.
Biento:
For di direccion oost te zuidoost y swak te modera; forsa 2 te 4 (7 te 30 km/ora, 4 te 16 nudo).
Den dia posiblemente basta fuerte den rafaga: forsa 5 (31 te 39 km/ora, 17 te 21 nudo)
Situacion general di tempo:
Den proximo 24 ora ainda tin suficiente humedad y instabilidad den atmosfera regional. Esaki lo pone mas nubia forma temporalmente for di cual por spera algo di awasero riba isla di Aruba.
Condicion di lama:
Olanan di lama lo ta for di direccion oost- zuidoost cu haltura di 3 te 5 pia den labaderanan modera for di noordoost. Un aviso di precaucion ta keda valido y ta
pidi usuarionan di lama pa tene esaki na cuenta ya cu e labaderanan por causa lama poco bruto na diferente parti di nos costa. Den proximo 24 pa 48 ora e labaderanan aki lo baha gradualmente.
Temperatura di superficie di lama 29 grado Celsius.
Fenomenonan special: ningun
Tempo tropical:
Un area di presion abou, situa noordoost di Turks and Caicos den Bahamas tin un chens medio pa desaroya y bira un ciclon tropical of sub-tropical den proximo 48 ora.
Registracion di temperatura (Celsius) y awasero (mm) den ultimo 24 ora :
Airport max 32 / min 28 / 0.0
Hadicurari max 31 / min 28 / 0.0
Pronostico di tempo pa proximo fin di siman:
Parcialmente nubla cu chens pa localmente un awasero;
Biento lo ta for di oost te oost- zuidoost y lo ta generalmente modera te basta fuerte den rafaga;
Temperatura max/ min lo ta: 33/27


text:
Durante e campaña pa eleccion 2017 constantemente por a tende for di boca di varios di e habitantenan di e casnan social cu nan ta eternamente agradecido na Mike Eman kende supuestamente lo a percura pa e habitantenan aki por ta dispone di un cas social pa nan por biba aden hunto cu nan famia. Un biaha mas esaki ta un di e tantisimo mentiranan di Mike Eman, ya cu ta FCCA ta e instancia oficial cu a base di pioridad ta otorga e casnan aki na esnan cu berdaderamente ta den necesidad pa haya un di nan. Fuera di esey e casnan social no a wordo regala na e habitantenan, pero tur luna nan tin cu cumpli cu nan obligacion di pago di huur. Pues Mike Eman no ta paga ningun debchi na huur di e casnan aki!
Casnan social rond Aruba
Pues ta increibel cu Mike Eman tin e curashi di declara algo semehante, ya cu den pasado ta un paar di cas social e gobiernonan di AVP a yega di construi y durante e ultimo 8 aña (2010-2017), ningun pero ningun cas social a ser construi door di gabinete Eman y AVP. Awor cu Mike Eman y otro politiconan di AVP ta campañando den tur e casnan social na Aruba lo ta bon pa nos trece padilanti cu den historia di pais Aruba, MEP como un partido social democrata, semper a mira como su deber pa laga construi casnan social pa esnan cu no por yega na nan propio cas. Asina nos por mira con durante e Bestuurscollege di MEP y tambe durante Gabinete Oduber miles di casnan social a ser construi den e siguiente barionan: Village, Esso Heights, Rooi Congo, Madiki, Noord, Tarabana, Cura Cabay, Bushiri, Sero Patrishi, Jaburibari, Palisiaweg etc.
Honor y dignidad
Sinembargo MEP durante tur e eleccionnan den pasado nunca a hunga cu sentimento di pueblo pa cana campaña den tur e casnan aki bisando e habitantenan cu nan mester ta eternamente agradecido na MEP cu awe nan por tin un dak riba nan cabes. Partido MEP semper a trata su ciudadanonan cu honor y respet y ta laga nan den nan dignidad. Alavez ta bon pa remarca cu Mike Eman den su campaña di cas pa cas a lubida di splica e habitantenan di e fechorianan cometi pa su persona y su ruman Henny relaciona cu e escandalo di Interbank, caminda pa e prijs simbolico di 1 florin FCCA a haya 100 miyon na debe di Interbank y di cual mayoria di e debenan ey tabata di e ‘family and friends’ nan di AVP. Pues e gobierno di AVP kier a masacra hustamente e fundacion cu mester traha casnan social, esta FCCA y mand’e bancarota, mescos cu tabata e caso cu e negoshi di flanel di famia Eman.
Promesanan falso na 2009
Awor cu nos ta na vispera pa eleccion 2017, lo ta bon pa Mike Eman splica tambe con a para cu e puntonan di programa di AVP pa eleccion 2009, caminda nan a papia di cu AVP lo “introduci un plan di vivienda pa esnan cu entradanan mas abao por cumpra of huur cas di FCCA” y tambe “introduci un woningtoeslag y energietoeslag pa yuda den gastonan di cas”. Y awor despues di 8 aña, con a para cu tur promesanan falso aki di Mike Eman y AVP?
Asina pues un y tur por comproba pa nan mes cu Mike Eman no tin e pueblo marginal na pecho pero su unico habilidad ta di cana den tur e casnan social solamente pa gaña e habitantenan cu ta su persona a percura pa nan por a haya un dak riba nan cabez y pa finalmente logra na claba miles di bandera berde na e casnan aki, cu of sin permiso di e doño. Ta nos ta manda toch!


text:
RECORDATORIO: Aplicacion Sosten Financiero Kwartaal 2 2021
Awe ta e ultimo dia cu por aplica pa Sosten Financiero pa Empresa Chikito y Mediano pa e di dos kwartaal di 2021
Empresanan chikito y mediano cu ta bin na remarke pa aplica pa Sosten Financiero pa Empresa Chikito y Mediano (Sosten Financiero a ricibi un notificacion di SVb cu mas informacion.
E pago di e Sosten Financiero no ta bay automaticamente y si no aplica, no ta ricibi e sosten financiero.
Pa por tin derecho ariba e Sosten Financiero, e compania mester cumpli cu e siguente rekisitonan:
- E compania ta registra na SVb cu un minimo di 1 y maximo di 50 empleado;
- Tur empleado mester ta registra cerca SVb riba 15 maart 2020;
- E compania ta registra na Camara di Comercio riba 15 maart 2020 (cu excepcion pa esnan cu no tin obligacion legal di ta registra);
- E compania ta registra na Departamento di Impuesto riba 15 maart 2020 y tin un persoonsnummer;
- E compania a cumpli cu declaracion di BBO pa lunanan di april te cu december, 2020 como tambe di januari te cu maart 2021;
- E compania ta spera perdida di entrada di benta di por lo menos 25% pa e lunanan april, mei y juni 2021. E comparacion ta entre april, mei y juni 2019 cu april, mei y juni 2021;
- E compania ta estableci fisicamente na Aruba;
- E compania no ta failliet;
- E compania no tin peticion pa suspencion di pago na Corte di Husticia;
- E ayudo di Afl 4.000,- no ta parti di e benta di e compania.
E ta SVb su meta pa ehecuta e pago di Sosten Financiero despues cu e periodo di aplicacion sera, esta despues di dia 19 di april, 2021.
SVb ta recorda tur dunado di trabou cu nan mester cumpli cu pago di tur prima social como tambe belasting.
Pa facilita e proceso di aplicacion y contesta pregunta di empresa chikito y mediano relaciona cu e programa di Sosten Financiero por tuma contacto cu e Helpdesk via mail na helpdeskmkb@svbaruba.org. Tambe por subi ariba e pagina di SVb www.svbaruba.org y bay na e topico Sosten Financiero (na Doño di Trabou).


text:
Tempo: Awe anochi: parcialmente nubla y generalmente seco den marduga y mayan: parcialmente nubla cu un awacero pasahero te breve
temperatura maximo 33 grado celsius
temperatura minimo 27 grado celsius
bahada di solo : 6:42 pm
subida di solo : 6:29 am
Biento: Modera te basta fuerte for di direccion generalmente oost; forsa 4 te 5 (20 te 39 km/ora, 11 te 21 nudo). Den dia fuerte te posiblemente duro den rafaga; forsa 6 te 7 (40 te 61 km/ora, 22 te 33 nudo).
situacion general di tempo pa proximo 24 ora: Den proximo 24 ora no ta spera cambionan grandi den e tempo cu tin actualmente. humedad disponible por produci un awacero pasahero riba cierto parti di e isla durante marduga y mainta; sobra di dia tempo lo keda seco.
condicionan maritimo/ estado di lama: Ta spera un estado di lama leve na partinan protehe, y leve te modera na partinan zuid. Na partinan oost te noordwest lama lo ta modera cu olanan entre 3 pa 4, localmente 5 pia.
aviso/ alerta:
ningun
fenomenonan special:
ningun
tempo tropical significante: Tormenta tropical nicholas ta moviendo zuid di port oconner na texas den direccion noord. Nicholas no ta un peliger pa area di caribe.
potencial di awacero pa proximo 24 ora:
1 mm; localmente esaki por varia.
registracion di temperatura (grado celsius) y
awacero (mm) den ultimo 24 ora (8’am pa 8’am):
airport : max 33 / min 27 / 0.0 mm
westpunt: max 33 / min 28 / 0.0 mm
sta rosa: max 33 / min 28 / 0.0 mm
pronostico di tempo pa proximo 3 dianan: parcialmente nubla cu un awacero pasahero te breve. Biento lo ta for di direccion oost y modera te basta fuerte; fuerte te posiblemente duro den rafaga; temperatura (grado celsius) max / min lo ta: 33 / 28


text:
E agenda di konosementu pa islanan Karibense den Reino
Koral ta bai disparsé? Kon nos ta tene nos komunidat saludabel? Kiko nos identidat kultural ta? Siensia ta trata tokante haña solushon pa preguntanan a base di kolekshon di konosementu. Yuda pensa i koperá ku trahamentu di un agenda di konosementu pa e partinan Karibense di Reino Hulandes.
Enkuesta
Bo ta biba na òf traha pa un organisashon ku ta situá na Aruba, Bonèiru, Kòrsou, St. Eustatius, Sint Maarten òf Saba? E ora ei por fabor yena e enkuesta akí.
Pakiko e enkuesta akí?
Investigadornan ta kurioso, nan gusta solushoná pregunta. Pa haña sa kua ta e preguntanan di mas aktual i ku mester wòrdu solushoná rápidamente den Reino Hulandes Karibense nos tin mester di bo yudansa.
Tuma kontakto
Nos ta apresiá bo reakshon. Tuma kontakto ku nos, na momentu ku a base di e enkuesta akí bo tin pregunta òf remarke.
Adrès
NWO
Laan van Nieuw Oost-Indië 300
2593 CE Den Haag
The Netherlands
Yama nos
+31 (0) 70 349 4472


text:
Tag Archives: callcenter
Diabierna 29 november, parti merdia Callcenter y Administracion Medico di SVb ta cera
En conexion cu actividadnan interno nos Callcenter y Administracion Medico ta cera riba diabierna 29 di november 2019, entrante 12:00 PM merdia. Por haci uso di nos website pa Notifica AO online: www.svbaruba.org/ao. Notificacion di AO (meld ziek) mediante telefon 527-2782 diabierna merdia no ta posibel. Tambe no tin control medico despues di 12:00 PM…. Mas Informacion
Diasabra 12 october Callcenter di SVb ta cera
En conexion cu actividadnan interno nos callcenter ta cera riba diasabra 12 di october 2019. Por haci uso di nos website pa Notifica AO online: www.svbaruba.org/ao. Notificacion di AO (meld ziek) mediante telefon 527-2782 riba diasabra no ta posibel. Dialuna 14 october 2019 e Callcenter ta habri atrobe. E sistema di Webportaal di SVb no… Mas Informacion
Durante Proximo Weekend Callcenter di SVb ta cera
Banco di Seguro Social Aruba SVb ta anuncia cu en conexion cu trabaonan di mantencion, su callcenter pa notifica AO (527-2782) ta cera riba diasabra 27 y diadomingo 28 di april 2019. Notificacion di AO (meld ziek) mediante telefon 527-2782 riba e dianan aki no ta posibel. Por haci uso di nos formulario pa Notifica… Mas Informacion
Sucursal di SVb na Van Leeuwenhoekstraat ta Cera
Update 3 april 2018: ambtenaar y gelijkgestelden cu tabata acudi na Van Leeuwenhoekstraat entrante mayan diaranson 4 di april por acudi na nos oficina principal na Eagle pa ricibi control medico. Tambe pa mayan nos liña di telefon 527-2782 ta den servicio atrobe. Algun tempo pasa por a tuma nota cu e edificio di SVb… Mas Informacion
Orario di SVb durante dianan di fiesta
Banco di Seguro Social Aruba SVb ta anuncia cu en conexion cu celebracion di Pasco di Nacemento y Aña Nobo, tur su oficinanan lo ta cera pa publico riba e siguiente dianan: Diabierna 23 december 2016 Dialuna 26 december 2016 Diahuebs 29 december merdia desde 12:00 pm Diabierna 30 december Dialuna 2 januari 2017 … Mas Informacion
Diasabra Callcenter di SVb ta cera
Banco di Seguro Social Aruba SVb ta anuncia cu en conexion cu actividadnan interno, su callcenter pa notifica AO (527-2782) ta cera riba diasabra 8 oktober 2016. Notificacion di AO (meld ziek) mediante telefon 527-2782 riba e dia aki no ta posibel. Si por haci uso di nos formulario pa Notifica AO online: /form-notifica-ao/. Diadomingo… Mas Informacion


text:
This post is also available in: Dutch, English.
Common purple snail/ Paarse zeezeiler (Janthina janthina)
Blou lila skars
Na aña 1758, e sientífiko Linnaeus a duna e nòmber sientífiko Janthina janthina na un kokolishi i e habitante den dje ku ta sumamente chikitu i ku koló blou i lila. Na Papiamentu no tin nòmber pa e animal aki ku ta biba rònt mundu den laman tropikal. Na Hulandes ta yam’é Purperen òf Paarse zeezeiler i na Ingles ta yam’é Common purple snail.
E kokolishi aki no ta skars, pero e koló ku e animal aki ta produsí pa su kokolishi i su kurpa si ta skars i remarkabel. Tin tiki kokolishi na mundu ku tin un koló blou of lila, i pa e motibu aki e kokolishi aki ta sobresalí. Mas ainda si bo ta haña e chèns di opservá imágen makroskópiko di e kokolishi kaminda bo por mira e patronchi fini riba e kokolishi hopi bon. E kokolishi ta rondó i fini, i por bira mas o ménos 4 centimeter altu i 3 centimeter anchu. Ademas e ta asina frágil, ku un hende ku ta han’é mester anda poko poko pa no krush e kokolishi. E slak mes tambe tin e koló lila, i riba su kabes e tin un boka silíndriko largu .
Slak ku ta drif
E animal aki ta un siudadano di mundu. E no ta biba na un lugá fiho den laman, lo ke hopi slak sa hasi, pero e espesie aki ta biaha bai di un lugá pa otro. E nòmber popular na Hulandes, ‘Paarse zeezeiler’. ya kaba ta indiká su komportashon. E manera kon e animal ta move riba superfisie di laman ta hopi partikular. Janthina janthina ta drif na superfisie di laman kaminda e por keda drif danki na un tipo di flota, trahá di skuma ku e bestia mes ta produsí i ku ta pegá na otro ku un tipo di sleim ku ta kontené e supstansia ku yama chitine. E supstansia aki ta keda produsí den e kueru di e pia di e slak, parti abou di e bestia. E kokolishi no ta landa sino drif pa medio di e pakete di skuma ku solamente por produsí na superfisie di laman.
Bou di influensia di koriente den laman i bientu nan ta move bai, entretantu en buska di kuminda manera plankton i pika pika chikitu, di kua tambe Pèchi Portugues chikitu ta forma parti. E organismo aki tambe ta drif na superfisie di laman. Ta pa motibu ku Janthina janthina ta sensitivo pa bientu, ku e chèns ku bo por haña e kokolishinan riba playa ta mas grandi despues di un periodo di laman brutu i bientu fuerte.
Vivipare
Ta konsiderá Janthina janthina komo vivipare pa motibu ku tur webu ku e hembranan ta produsí ta sali den e trakto seksual pa despues bandoná esaki. E proseso reproduktivo no parse esun di mamífero na niun manera, ya ku e machunan no tin pénis. E sélula di spèrma ta landa bai den direkshon di e hembra pa asina haña akseso na e trakto seksual di e hembra, pa por fertilisá e webunan.


text:
Den Haag – Na Cas di Aruba a tuma lugar awe diabierna 22 di Januari 2010, na vispera di Dia di Betico, un ceremonia pa recorda e fecha di natalicio di Sr. Gilberto Françoise “Betico” Croes, politico y estadista Arubiano.
Lees meer
Den Haag – Na buurthuis De Mussen na Den Haag a tuma lugar un presentacion di e proyectonan “Mi ta Bon”. E encuentro a conta cu presencia di Minister Plenipotenciario sr. Edwin Abath. Diputado di municipio di Den Haag sr. Rabin Baldewsingh a tene un introduccion unda ela splica cu na Den Haag ta biba aldededor di 14 mil Antiano y Arubiano. E Antiano of Arubiano ta wordo considera como cualkier habitante di Den Haag y ta haya tambe un trato igual, segun sr. Baldewsingh. Solamente ariba algun tereno manera enseñansa, desempleo y criminalidad tin un maneho specifico pa Antiano y Arubiano. E diputado a acentua cu un parti grandi di e Antiano y Arubianonan ta bon integra den e comunidad di Den Haag y ta solamente un grupo chiquito ta ocacion problema. Mester bisa cu recientemente a constata cu e parti di mucha muher den e grupo cu ta ocaciona problema ta aumentando y lo mester analisa e origen di e tendencia aki, asina sr. Baldewsingh a sigui bisa.
Lees meer


text:
Hòmber Kurasoleño detené na Venezuela
Hòmber Kurasoleño detené na Venezuela
Un hòmber (35) prosedente di Kòrsou a keda detené na Falcón pa motibu ku el a kometé delito di violensia i e tabata tin arma ilegal.
Djabièrnè 05.20 di mainta e hòmber a keda detené na hotel Urumaco situá den avenida Manaure den Kaya González. E hòmber a heridá un muhé (25) fisikamente.
Despues di a kalma e situashon, outoridatnan a listra e hòmber su kurpa i a enkontrá un pistol kaliber 28 pa kual e no tabata tin pèrmit.
E hòmber a yega e suidat di Coro un dia anterior i investigashon ta tumando lugá pa determiná pa kua motibu e ta hospedá den kapital di estado Falcón.


text:
Diaranson mainta a sosode un accident riba e caminda di Sero Blanco caminda un Honda Accord color blanco a accidenta den cura di cas cu cashi di coriente.
Na yegada por a compronde, cu e auto a dal cura di cas kibra y despues bandona sitio na pia.
Despues di buskeda, polis a bin haya sa cu e homber cu a accidenta ta na un cas na Sero Blanco y tin un kap na su cabes.
Polis, a bay na dicho adres y a topa cu e homber y a solicita pa ambulance cu a presenta y transporte pa hospital pa atencion medico avansa.


text:
KRALENDIJK – “Mi ta deseá pa habri frontera entre islanan ABC”, ta loke presidente di Venezuela Nicolás Maduro a bisa e siman aki, durante un konferensia di prensa internashonal. E konferensia di prensa a tuma lugá na Palasio di Miraflores na Caracas. E presidente a kontestá diferente pregunta di periodistanan nashonal i internashonal.
“E persona kulpabel pa e konflikto di último lunanan, ta Elliott Abrams. Abrams ta un diplomátiko (‘enviado spesial’) di Merka i tin paisnan Iran i Venezuela bou di su enkargo. Bou di mando di presidente Donald Trump, e ta opservá tur interakshon ku paisnan tin ku Venezuela i a base di kon kumbiniente esakinan ta pa Venezuela. Ta trata di un bishita e aña aki, kaminda Elliott Abrams ku su korona i sonrisa, a menshoná ku Merka lo sòru di kibra lasonan diplomatiko ku e islanan Aruba, Boneiru i Kòrsou (ABC), tin ku Venezuela i ta sera porta pa Venezuela. El a papia komo si fuera e ta doño di e islanan ABC”, presidente di Venezuela Maduro a bisa.
“E siman aki mi a pidi vise presidente di Venezuela pa kuminsá enkaminá e proseso pa solushoná konfliktonan ku e islanan ABC, i reanudá e lasonan i kuminsá ku komèrsio i kultura entre Venezuela i e islanan ABC. Pues ku un palabra pa trese bèk e relashon manera tabata den pasado entre e islanan menshoná i Venezuela. Mi ta dispuesto pa yega na un akuerdo, pa yega na palabrashon huntu ku e islanan. Nos ta bai solushoná tur problema ku tin ku wòrdu solushoná i atendé tur lokual ku ta pendiente ainda. Mi sa ku hendenan di Aruba, Boneiru i Kòrsou stima hendenan di Venezuela. Meskos ta e kaso, ku venesolanonan stima esnan di ABC. Ban resolvé tur problema pa yega na akuerdo pa union. Mi ta dispuesto pa papia i atendé esaki i spera pronto tin bon notisia entre Venezuela i islanan ABC”, presidente di Venezuela Nicolás Maduro a bisa.


text:
Mundo ta poniendo atencion particular na naturalesa of sea bida riba tera. Aruba tambe ta haci tur esfuerso pa promove un desaroyo cu ta mas sostenibel y duradero, segun e Sustainable Development Goals, specificamente e SDG 15 cu ta concerni Naturalesa/bida riba tera. Cu e meta aki den mente, e conservacion di nos Mangelnan ta un compromiso importante pa nos.
Nos a elabora riba tres otro mangelnan caba cu ta: Mangel Tam (Rhizophora mangle), Zwartmangel (Avicennia germinans) y e Fofoti (Conocarpus erectus).E Mangel Shimaron ta e delaster mangel cu DNM ta elabora riba dje e siman aki.
Antes tin hende cu tawata yam’e Mangel Cora, pero esaki por trece confusion como cu na Ingles e Mangel Shimaron ta yama “White Mangrove”. Pues, ta preferibel pa yam’e Mangel Shimaron pa preveni bruhamento. E mata aki no ta crece mas di 6 meter di haltura y ta saca un flor color blanco di mas o menos 0.5 cm. E ta saca un fruta (no pa come) color berde plat di 1 pa 2 cm largo y 1 cm hancho. E fruta ta crece manera un hala chiquito y e simia ta color cora. Ora e simia hecha cu e mata nobo ta crece y sali di e simia, ta yam’e viviparie.
Mangel Shimaron ta e sorto menos comun cu e otro sortonan. Por reconoce e Mangel Shimaron na e briyo cora cu e tin ora e ta jong. Su blachi ta oval y berde cla. E Mangel Shimaron ta absorba e awa di lama door di su reisnan y ta saca exceso di salo via di conopinan cu ta riba e takinan net bou di e blachinan. Su flornan ta yen di nectar y ta un bon mata di honing. Na hopi pais ta traha te di su troncon pa uza ora bo tin diarea cu sanger den dje. Na Aruba Mangel Shimaron ta crece den areanan manera Baby Beach, Spaans Lagoen, Mangel Halto y Santo Largo na Savaneta. E cantidad di e Mangelnan Shimaron ta birando menos.
E informacion treci padilanti pa DNM ta pa informa y conscientisa pueblo ariba nos flora y fauna local. Ta di importancia tambe pa menciona cu tur cuater sorto di mangel ta protegi tambe pa nos ley local, articulo 4, inciso 1 y 2, tambe articulo 26 inciso 1 di e Natuurbeschermingsverordening (AB1995 no2). Pa un lista completo di e sortonan protegi pa e ley por subi e website di DNM dnmaruba.org.


text:
Proceso Electoral | Sharin Luydens
Manage episode 294676266 series 2801599
Den e episodio aki Career IQ ta combersa cu Sharin Luydens kenda ta Director di Censo Aruba y ta consehera di Hoofdstem Bureau di Aruba. Den nos combersacion nos lo toca e thema di e proceso electoral pa asina nos por compronde con esaki ta funciona y tambe kiko tur ta pasa tras di cortina. Tambe nos ta toca e tema di ken ta eligibel pa vota cual ta personan cu ta:
- Mester ta un persona Hulandes
- 18 aña di edad riba dia di eleccion
- Persona mester ta inscribi den bevolkingsregister 30 dia prome cu entrega lista
Tambe Sharin ta splica nos con ta yega na asiento y despues ken ta haya restzetels.
Tune in pa scucha e episodio aki!
96 afleveringen


text:
Desde inicio di gobernacion di Gabinete Wever-Croes, integridad ta un area di hopi importancia pa e Gobierno encabesa pa Prome Minister Evelyn Wever-Croes. Desde e prome dia di gobernacion na final di 2017, Gobierno ta bringando forsanan di corupcion tanto den gobierno como den comerciantenan cu ta kere cu nan ta doño di Aruba.
Gabinete Wever-Croes a stipula un programa ambicioso di integridad, cuminsando cerca Gobierno mes, den aparato gubernamental y den companianan estatal. E meta di e programa aki ta pa trece confiansa bek di nos pueblo den e Gobierno.
Prome Minister a remarca cu apesar di no a logra ainda, el a cuminsa si y trabounan pa logra esaki ta continua. Esaki sigur ta un paso hopi importante pa yega na e resultado cu e ta desea pronto den combatimento di corupcion.
“Mescos cu den tur cos malo den bida, e luz mester lucha fuerte contra e scuridad. Y lo tarda un tempo ainda prome cu tur e scuridad di añanan anterior wordo destapa cu e luz. Nos a cuminsa y p’esey tin asina tanto movecion, nerviosismo y investigacion. Nos no ta ainda caminda cu nos mester ta, pero nos a cuminsa y nos ta riba e bon caminda”, Prome Minister a duna di conoce.
Bureau Integriteit Aruba (BIA): e seleccion pa director di e Bureau aki lo keda finalisa e luna cu ta bin. Tabata un procedura hopi intenso cu a tuma hopi tempo. E departamento aki ta bay ta completamente for di Gobierno y den mannan independiente. Prome Minister a duna di conoce cu e no sa ken e candidato ta y lo e haya sa ora e procedura ta finalisa. Una bes cu e director ta apunta, e trabounan lo cuminsa. E ley di BIA ta den proceso.
Comision Corporate Governance tambe a cuminsa cu nan trabou y ta hopi activo awor cu e Wever-Croes-Norm. E ley di Corporate Governance tambe ta den proceso.
Den luna di september Parlamento lo finalisa e Ley di Ombudsman. Nan a wanta e tratamento pa algun conseho adicional. Asina cu nan keda cla, e oficina di Ombudsman lo wordo instala. Un kwartiermaker ta bezig caba di basta tempo. E Ombudsman lo ta e defensor di pueblo y pueblo por yega eynan cu kehonan cu no por bay hues of otro instancia cu n’e.
Luna di september tambe Parlamento lo trata e Ley di Financiamento di Partidonan Politico. E ley aki ta hopi hopi importante. Nos por a mira eleccionnan anterior cu un partido tabata tin hopi fondo na su disposicion, hasta pa organisa carnival y lighting parade. Nos a mira tambe cu un sponsor di ex prome minister Mike Eman, Roberto Rincon, despues di a haci donacion cuantioso na sr. Eman, a haya tereno y cantidad di vergunning, sin mester a pasa screening. Ta incomprendibel, Prome Minister a expresa, cu nos instancianan bancario por a keda sin meld e transaccionnan aki.
Una bes e ley aki pasa Parlamento, no ta posibel mas pa partido politico ni politico ricibi donacion grandi. Te na Afl 3.000 por, riba Afl. 3.000 mester publica ta di ken e donacion ta bin. Y donacion riba Afl 25.000 ta prohibi. Esey kiermen cu e donacion di Roberto Rincon na ex minister president di Aruba di $ 50.000, no ta posibel mas. Pa nos di Partido MEP nada ta cambia. MEP ta keda depende di contribucion di pueblo, na koffiemorgen, BBQ, rifa y bingo. Pero cu e ley aki, porfin ta bin un level playing field den politica na Aruba.
Tambe nos ta trahando hunto cu sr. Hessels di Stichting Deugdelijk Bestuur Aruba riba e National Integrity Scan, un investigacion di integridad riba nivel nacional.
Banco Central, cu segun Prome Minister, e ta considera un partner di Gobierno den e lucha contra corupcion, a cuminsa desde 2018 cu encuestanan di corupcion. Un encuesta no ta mes intenso cu e scan cu ta bay haci cu sr, Hessels y e expertonan. Pero e encuestanan ta yuda Gobierno si. E encuestanan di 2018 y 2019 a mustra cu residentenan tabata di opinion cu e problema di corupcion ta hopi comun y cu e ta creciente.
“Pa Gabinete Wever-Croes, integridad ta un prioridad. Y cu e maneho y e programa ambicioso di integridad di nos Gobierno, nos lo trece confiansa bek di nos pueblo den e Gobierno”, Prome Minister a finanlisa bisando.


text:
Aruba completo ta orguyoso di e seleccionnan di Aruba cu a bay representa nos isla na Santo Domingo den futbol.
E team di futbolistanan femenino y masculino hoben, pa prome biaha den historia di nos isla, a logra cu tur dos ekipo a pasa pa final representando Aruba den exterior.
E ekipo di mucha muher di U-14 a titula campeon den e Caribbean Football Challenge Union -CFU Challenge Series y e ekipo di mucha homber a titula sub-campeon.
E banco pionero di Aruba, Aruba Bank, ta felicita cada hungado cu e logro historico den representacion di nos isla durante e 10 dianan cu nan tawata na Santo Domingo.
Aruba Bank a regalanan un Day-Pass pa disfruta na De Palm Island pa asina nan por celebra nan logro hunto.
Un pabien ta bay pa e staf tecnico di ambos seleccion cu a sostene e ekiponan durante full e temporada y e mayornan y familiarnan pa nan dedicacion y promocion di deporte entre e hobennan.


text:
KRALENDIJK – Qredits lo bolbe risibí un fiansa di 70 mion euro serka Ministerio di Asuntunan Ekonómiko i Klima (EZK). Ku esaki Qredits, e finansiadó sin meta lukrativo,por otorgá krédito transitorio na empresario nan ku a inisiá ku nan negoshi den e promé mitar di aña 2020. E krédito ta un adishonna e medida nan anterior ku Qredits, huntu ku e ministerio I Entidat Públiko di Boneiru a implementá komo parti di nan pakete di sosten pa empresarionan. Qredits, komo finansiadó sosial, lo ehekutá e areglo nobo aki tantu na Hulnda komo na islanan BES.
SOSTENIENDO EMPRESARIO NAN NOBO TAMBE
Empresario nan ku a inisiá ku nan negoshi den e promé mitar di aña 2020, no por hasi bon uzo di e medidanan di sosten eksistente. Pa e motibu aki Qredits ke ofresé e empresario nan aki perspektiva nobo pa medio di e krédito transitorio aki.
E “Corona-overbruggings krediet voor Starters” ta solamente pa empresario nan ku a inisiá entre yanüari I yüni 2020. Bo mester a regsitrá bo empresa tambe durante e period aki naKamará di Komèrsio i Industria Boneiru. E empresario nan nobo aki por aserká Qredits pa un krédito transitorio di máximo $ 40.000. E término di e krédito ta máximo 72 luna di kual e empresario no mester hasi pago di amortisashon durante di e promé 12 lunanan. Lo apliká un interes di solamente 1,75% durante henter e término di e fiansa i e empresario por likidá e fiansa sin but.
‘Mi tin konfiansa ku e ekonomia di Boneiru ta bai rekuperá rapido bèk. Den e temporada difisil aki ta hopi importante pa sostené negoshi nan I tambe pa mantené kuponan di trabou. E krédito transitorio di Qredits pa empresario nan nobo sigur lo aportán a e pronto rekuperashon di e ekonomía di Boneiru.’, Diputado Hennyson Thielman ta indiká.
“CORONA-OVERBRUGGINGSKREDIET”
Tin 30 mion euro – di e 70 mion euro–disponibel pa finansiá otro empresario nan ku tambe a sufri e konsekuensia nan di e krísis di corona. Esaki ta enserá un kontinuashon die “corona-overbruggingskrediet” ku a keda introdusí den mei di aña 2020 pa empresario nan ku tabata operashonal promé ku mart di aña 2019. EntidatPúbliko di Boneiru (OLB) a duna un aporte finansiero di $ 120.000 den 2020 pa ku e krédito aki. Ku e fondo nan nobo hasi disponibel dor di EZK, Qredits por sigui duna sosten na e grupo di empresario nan ariba menshoná.
Tambe por konsiderá e kondishon nan di e mikrokrédito aki komo faborabel. E fiansa aki ta trata di un krédito di máximo $ 25.000,- pa empresario nan eksistente. E término di e fiansa aki ta máximo 48 luna di kual e promé 6 luna nan no ta rekerí pago di amortisashon. E periodo di grasia aki por, kaminda ta nesesario, keda pronlongá te ku 12 luna. Den e proméaña di e término di e fiansa e empresario ta paga 2% di interesidespues un interes di 6,75%. Importante ta ku despues di e promé aña, e empresario por likidá e fiansa na kualke momentu sin but.
FOR DI KOMIENSOPARTI DI E PAKETE DI SOSTEN
Ku ayudo di Ministerio di Asuntunan Ekonómiko i Klima (EZK) Qredits por a ofresé èkstra sosten na suklientenanfor di inisiodi e krísis di corona den mart di aña 2020. Tur empresario ku tabatin un krédito serka Qredits por a pidi un periodo di grasia di 6 pa 12 luna. Durante e periodo aki e kliente a paga solamente 2% di interes. Di e manera aki e empresario no solamente a risibí dispensashon temporalmente di e pago di amortisashon,pero tambe por a paga hopi ménos na interes. Asinaki e empresario a haña gran sosten pa transitá e period difisil. Pa esaki, Ministerio di Asuntunan Ekonómiko i Klima (EZK) a hasi 6 mion euro disponibel kaminda 6000 empresario (na HulandaiKaribe) por a risibí ayudo. Mas ku 55% di e klientenan di Qredits na Boneiru a hasi uzo di e areglo aki.
PA MAS INFORMASHONI PA HASI APLIKASHON
Riba nos wèpsait Bonaire-po.qredits.com
por lesa mas informashon di e dos krédito transitorio i e mikrokrédito di $50,000 pa empresario nan nobo I eksistente ku Qredits ta ofresé. Bo ke apliká pa un krédito? Bo por hasie saki libremente via di nos wèpsait. Pa pregunta por tuma kontakto ku Qredits Boneiru na bonaire@qredits.nlòf via 717-1412.
Post Views:
10


text:
DWT ULCCS
15.8 MILLÓN CAPACIDAD DI ALMACENAMIENTO DI BARRILES
CAPACIDAD TOTAL DI PROCESAMENTU DI KRUDO
Bloki di Krudo
CD-2A | CD-2B | CD-3
REFINERIA DI KORSOU I CORC B.V. A YEGA NA AKUERDO PA MANEHO I OPERASHON DI NOS FASILIDATNAN PETROLERO
Willemstad 21 di Mei 2021 - Refineria di Kòrsou (RdK) i CORC B.V. awe a firma un “Draft Deed.” …
Willemstad 19 di Mei 2021- E barku Freud na e momentunan aki a mara na Bullenbaai pa karga 550 …
Willemstad, 15 di Aprel 2021- Refineria di Kòrsou (RdK) riba dia 15 di Desèmber último, a firma un kontrato pa …
Willemstad- 17 di Mart 2021 Awe Refineria di Kòrsou (RdK) i CORC a dal un paso mas pa yega na …
A FINALISÁ PROSESO PA YEGA NA PARTNER PREFERÍ KU KUAL LO KUMINSÁ NEGOSHÁ
Willemstad, 5 di Yanüari 2021 - Den un komunikado di prensa fechá 11 di Desèmber 2020, Refineria di Kòrsou (RdK) …
PROSESO PA ATENDE KU OFERTANAN OBLIGATORIO (BINDING PROPOSALS) TA KANA KONFORME PALABRASHON
Willemstad 23 desèmber 2020 - Refineria di Kòrsou (RdK) ta informá ku e Project Management Organization (PMO) ta manehando …
Willemstad Desèmber 20, 2020. Manera a informa den un nota na prensa dia 11 Desèmber último, e fecha di entrega …
EKSTENSHON DI 1 SIMAN MAS PA ENTREGA DI PROPOSISHONNAN OBLIGATORIO (BINDING PROPOSALS)
Willemstad, 11 di Desèmber 2020 – Den un komunikado di prensa fechá 27 di Novèmber último, Refineria di Kòrsou …
EKSTENSHON DI 2 SIMAN PA ENTREGA DI PROPOSISHON OBLIGATORIO (BINDING PROPOSAL)
Willemstad, 27 di Novèmber 2020 - Den un komunikado di prensa fechá 29 di Òktober, RdK a informá komunidat riba …
A SELEKTA PARTIDONAN PA ENTREGA OFERTA DEFINITIVO PA MANEHA I OPERA FASILIDATNAN PETROLERO DI KÒRSOU
Willemstad 30 di Òktober Den un komunikado di prensa fechá 14 di òktober RDK a informá komunidat …
RDK TA KONFIRMÁ KU SU SUPERVISHON I GERENSHA TA DI AKUERDO KU NORMA DI BON GOBERNASHON I SU STATUTONAN
Willemstad 26 di Òktober 2020 - Gerensha di Refineria di Kòrsou (RdK) ta haña na su lugá pa splika i …
UN KANTIDAT MAS GRANDI A MUSTRA INTERES PA MANEHA I OPERA NOS FASILIDATNAN PETROLERO
Willemstad 14 di Òktober 2020- Un kantidat konsiderabel di ,11 for di 14, partido, a mustra interes den manehá …
HORIZONTE NOBO A KEDA PRESENTÁ NA STAKEHOLDER KOMO INISIO DI TRANSISHON ENERGÉTIKO NA KÓRSOU
Willemstad 4 di Òktober 2020- Refineria di Kòrsou (RdK) resientemente a introdusí “Horizonte Nobo”, un inisiativa ku mester duna kontenido …
E ULTIMO FECHA PA PARTIDONAN INTERESA ENTREGA NAN PROPOSISHON “NON-BINDING” A KEDA EKSTENDE KU UN SIMAN
Willemstad 2 di Òktober 2020- Refineria di Korsou (‘RdK’) a ekstendé e “deadline” den kua partidonan interesá den operashon di …
CRU TA FIRMA KU SPS DRILLING E&P PA E PROMÉ AKUERDO PA ALMASENÁ KRUDO NA BULLENBAAI
Willemstad - Curaçao Refinery Utilities B.V. (CRU) riba 15 di Sèptèmber a firma un akuerdo pa almasenahe di krudo i …
TA PONE BESLAG RIBA PROPIEDAT I KUENTA DI REFINERIA ISLA PA GARANTISA PAGO NA INSTANSANAN KU NAN DEBE LOKAL
Willemstad 15 di Sèptèmber 2020- Refineria di Korsou (RdK) i Curaçao Refinery Utilities (CRU) djamars 15 di Sèptèmber a …
UN PROSESO TRANSPARENTE DI PMO PA LOGRA PARTNER STRATEGIKO PA E FASILIDATNAN PETROLERO DI KORSOU
Willemstad 31 di Ougùstùs 2020- E Project Management Organization (PMO) di Refineria di Kòrsou (RdK), ta realisando un proseso …
PMO TA KONTINUÁ KU BÚSKEDA DI E MIHÓ PARTNER STRATÉGIKO PA NOS FASILIDATNAN PETROLERO.
Willemstusgad 18 di Ougùstùs 2020- Djabierne 14 di Ougùstùs último tabata e fecha pa entrega e “Expression of Interest” di …
RDK TA PIDI PARTIDONAN ENTREGÁ MUESTRA DI INTERES PA OPERÁ E REFINERIA DI KÒRSOU
Willemstad 9 di Ougùstùs 2020 - Refineria di Kòrsou (RdK) resientemente a finalisá e proseso di negosashon eksklusivo ku e …
REFINERIA DI KORSOU TA INISIA BUSKEDA NOBO PA UN PARTNER PA UN FUTURO DURADERO DI REFINERIA
Willemstad 17 di yuli 2020- Refineria di Kòrsou (RdK) a informá e kompania Grupo Klesch ku e Asset Purchase …


text:
Diasabra 16 di april ultimo ATIA a tene su exitoso seminario People Management conhuntamente cu Medwork; Monica Kock &Partners; PWC; Corporate Health Solutions y Advance HR Services. Cuater topico di suma importancia a wordo trata: Maneho di Talento: Con pa retene y desaroya talento den e mercado actual, Rekisitonan pa un maneho di verzuim efectivo, Examen medico den e campo laboral, tin sinti of no? y Sistema pa evalua con empleadonan ta funciona.
Mescos cu e añanan anterior organisacionnan a mustra hopi interes pa e seminario. E interes di participantenan un biaha mas ta grandi pa sigui adkiri mas conocemento, siña di otro y alabes wordo inspira. Cada tema a wordo trata den un manera interactivo den diferente lokaalnan di Universidad di Aruba. Tur participante por a intercambia di idea y experiencia cu otro. E reaccionnan di parti di e participantenan tawata hopi positivo y nos di ATIA por mira atras na un otro seminario exitoso.
Na final di e seminario a rifa entre otro: un tablet pa cortesia di Setar y un gift certificate pa un brunch for two pa cortesia di ATIA. ATIA kier a gradici Setar pa su colaboracion.
Por ultimo, ATIA kier a gradici un biaha mas Medwork, Monica Kock and Partners, PWC, Corporate Health Solutions y Advance HR Services pa nan colaboracion pa por a hasi e seminario aki posibel. ATIA ta spera di por sigui facilita su miembronan y tur esnan interesa cu informacion valioso pa nan negoshi.


text:
Meta di Ride for Roses pa kana 1000 km alkansá – ekstendé pa 1500 km
A rekoudá ku SO-nan mas ku 100 mil kaba pa RFTRC
WILLEMSTAD – Djasabra atardi alrededor di 5 or Curd Evertsz a kompletá e meta original di fundashon Ride for the Roses Curaçao (RFTRC) pa kana 1000 km den kuadrio di 'RFTRC Standing Order 1000’ na kaminda pa e di 15 aniversario di e fundashon. E kanamentu mester a bai sam-sam ku kolektá standing order nobo na fabor di RFTRC i esei tambe a logra. Djasabra, na yegada na e punto final, Curd Evertsz a anunsiá di ekstendé e meta pa 1500 km kontal ku e ora ei tambe por sigui registrá mas standing order nobo.
Na mart e aña aki ‘Solo Walker’ i visepresidente di RFTRC Curd Evertsz a kuminsá bou di e título RFTRC Standing Order Awareness Tour ku e ophetivo pa kana 1000 km na kaminda pa e di tres lustro di RFTRC na yanüari 2019. Esaki mester a bai pareu ku standing order-nan pa un suma mensual komo kontribushon na RFTRC ya ku tur loke ta rekoudá, ku intervenshon di Prinses Wilhelmina Fonds (PWF), finalmente ta bai na benefisio di e lucha kontra kanser i e kuido di pashènt di kanser na Kòrsou.
Buddies
Djasabra último for di mitar di 11 di mainta Curd Evertsz a kuminsá kana e último alrededor di 30 di e 1000 km ku salida na Kraké. Despues di a yega na e punto final, e edifisio di PWF na Scharlooweg i hasta promé ku ora programá, el a anunsiá ku e ta adaptá su meta. Den lus di e di 15 aniversario ku ta aserkando, e ta sigui kana te yega 1500 km bou di e kondishon ku e kantidat di standing order tambe ta keda subi.
Dos siman pasá Ride for the Roses ya a logra ku e akshon aki ku e standing order-nan firmá huntu a alkansá basta mas ku 100.000 florin fiho riba un base anual ku tur luna ta traspasá pa RFTRC. Awor ku ta sigui ku e akshon te 1500 km por spera ku e esaki lo resultá den un bunita suma final sin presedente. En prinsipio Curd Evertsz tabata kana e so, pero rondó di dje a forma un grupo di buddies ku tambe a perkurá pa optené standing order. Aplikashonnan nobo pa standing order ta keda bonbiní atraves di e direkshon di e-mail [email protected].
Djasabra tambe un grupo di buddies a kana parti di e ruta, meskos ku esnan ku a firma un SO kaba i otro voluntarionan ku ta duna nan sosten i personal di Marina Hulandes bou di guie aid Komandante De Vin. Ademas promé minister Eugene Rhuggenaath i minister Steven Martina di desaroyo ekonómiko tambe a kana na e okashon aki. Na mitar di e ruta miembronan di VKC tambe a djòin i riba e último parti e drùmbènt di VKC a kompañá e grupo.
Formularionan di SO
Ya tabata eksistí e posibilidat pa persona i instansianan traspasá tur luna un sierto suma di plaka pa e fundashon. Esaki por ta un fuente interesante pa e esfuersonan ku ta hasi tur aña ku e Ride-Sail-Swim-Walk for the Roses. Na tur banko lokal tin formulario pa standing order, pero klaro ku RFTRC i Curd Evertsz gustosamente ta yuda ku formulario di e banko di bo eskoho. Esun ku ke duna, ta yena e formulario i ta outorisá banko pa transferí tur luna un sierto suma pa RFTRC. Esaki no ta rekerí mas paso i por kontrolá e transferensianan aki, sin ku tin gastu bankario mará n’e i sin muchu papeleo.
CONTACT: email Arthur Rosario or Helena Seferina at [email protected]


text:
Club de Gimnasia y Esgrima La Plata
Club de Gimnasia y Esgrima La Plata (abrevia Gimnasia La Plata) ta e club mas grandi di futbol di La Plata,(Argentina). Su actividad principal ta futbol masculino den prome division di Argentina. Fundá oficialmente dia 3 di juni 1887 e club ta esun mas bieu y ainda activo cu participacion den e competencia argentino. Nan ta considera nan mes e club mas bieu di Sur Amérika, aunke otro clubnan manera Lima Cricket & Football Club a wordo lanta mas prome.
Algun futbolista ku ta hunga na Gimnasia La Plata ta:
Algun futbolista ku tabata hunga pa Real Madrid ta:
- Alberto Márcico - Argentina
- Guillermo Barros Scheloto - Argentina
- Sitio web oficial del club
- Tabla histórica del club en RSSSF
- Campeones de la Primera División del Fútbol Argentino
- Campeones de la Segunda División del Fútbol Argentino
- Directorio web de Dmoz.org sobre Gimnasia y Esgrima La Plata


text:
Hopi hende ta gosa ku Aruba a kòrta gastu den e ámbito públiko i ta lamentá ku aki nos no a hasié. Ta lamentabel, sigur si nos realisá ku tin un lei kla pa atendé ku empreasan ligá ku e sektor públiko. For di 2016 e ta kla, pero no a publik’é. E lei no a drenta na vigor.
Ta trata di e lei Optimalisatie Overheidsgelieerde Entiteiten ku entre otro ta baha e salario di e personal na e instansianan menshoná. Apesar di preshon polítiko i wèlga general, e lei a pasa Staten na ougùstùs 2016, djis promé ku elekshon.
E lei a keda introdusí pa motibu di prekupashon grandi pa e peso riba nos finansa públiko. Su metanan ta drecha kalidat di servisio, baha salario i e kostonan haltu di operashon i minimalisá e riesgo pa finansa públiko:
✔Algemene regels bij het plaatsen van opdrachten waarbij marktwerking en transparantie worden bevorderd;
✔normen voor specifieke kostenposten (uit efficiëntie en om misbruik te verkomen);
✔richtlijnen voor de personeelskosten (formatierapporten en variant Balkenendenorm);
✔rendementseisen en dividendbeleid;
✔handhavend toezicht vanuit de overheid.
Despues di 3 aña e lei ta ketu bai den lachi. Fòrti a laga sa -apesar di (menasa di) “aanwijzing”- ku mester ahustá algun punto. Te leu ku mi sa, no a bisa kua ta e ahustenan nesesario i dikon nan ta asina grave pa laga un lei drumi 3 aña largu.
Fòrti mester bai Staten awor i disidí ku ta ehekutá e puntonan ku no tin nesesidat pa keda adaptá den e lei ya menshoná. Antó e puntonan ku mester di ahuste, ta warda te ora bin un teksto nobo. Mester buska un manera rápido pa por lo ménos atendé ku e salarionan astronómiko den empresanan ligá ku e sektor públiko. Kisas tin un otro kaminda pa kana, pero nos mester aktua rápido i asumí nos responsabilidat komo pais outónomo.
Covid 19 diariamente ta pone un spil nos dilanti i ta demostrá ku ketu bai nos ke sigui biba riba nos forsa, stèns riba Hulanda pa plaka i no tuma e medidanan ku nos sa ku ta nesesario.
Willemstad, Kòrsou


text:
Por Aplica pa Subsidio di Salario Entrante 20 juli
SVb ta anuncia cu e periodo pa aplicacion pa subsidio di salario pa luna di juli ta cuminsa dialuna awor, dia 20 di juli, 2020. Tur dunado di trabou cu ta bin na remarke pa aplica pa subsidio di salario ta ricibi un notificacion di SVb y despues di ricibi esaki nan por yena nan aplicacion den nan portal digital MiSVb. Ultimo dia pa aplica pa subsidio di salario pa luna di juli ta 26 di juli, 2020, fin di dia.
Tur rekisito pa subsidio di salario a keda mescos pa luna di juli:
- E compania a wordo afecta den un forma negativo pa motibo di COVID-19;
- E compania tin un perdida di entrada premira di por lo menos 25% den e luna di e subsidio;
- E compania no ta permiti pa retira empleado pa motibonan socio-economico;
- E compania ta paga e empleado minimal 60% di su salario;
- E compania y tur empleado ta registra na SVb riba 15 di maart 2020;
- E compania ta registra na Departamento di Impuesto y tin un persoonsnummer;
- E compania ta cumpli cu pago di impuesto y primanan social di e luna corespondiente cu a aplica pa subsidio;
- E compania mester aplica pa e subsidio;
- E compania a cumbini cu tur trahado un reduccion di arbeidsomvang cu por varia entre 0% te cu maximal 40%.
SVb ta recorda tur dunado di trabou cu pa aplica pa subsidio di salario pa luna di juli e dunado di trabou mester a cumpli cu e pago di tur prima y seguro social pa luna di mei y juni. SVb ta referi aki na e primanan di AZV, AOV/AWW, pensioen general di trahado y ZV/OV. Ta e deber di e dunado di trabou pa paga e primanan aki.
Pa e aplicacion mes tambe tin puntonan importante pa tene na cuenta:
- E formulario pa e trahadonan firma lo ta disponibel den e portal digital MiSVb. Solamente e formulario oficial aki di SVb por wordo usa y ta wordo acepta;
- Dunado di trabou y trahado mester firma e formulario y yena e % di reduccion di arbeidsomvang cu a acorda (reduccion di min. 0% y max. 40%);
- Tur documento relaciona cu e aplicacion pa subsidio di salario mester wordo uploaded den MiSVb y den un solo documento (1 file). SVb no ta acepta documentonan via e-mail;
- Despues di a upload e formulario cu firma di e trahadonan y di e dunado di trabou, mester yena e formulario di aplicacion;
- Despues di yena e formulario di aplicacion, ta primi ariba ENTREGA PETICION;
- Dunado di trabou ta ricibi un confirmacion cu aplicacion a keda entrega;
- No por haci cambio na e peticion despues di a entrega e aplicacion asina ta cada dunado di trabou mester tuma su tempo pa yena e informacion corecto y sigura su mes cu e ta upload e formulario cu firma di e trahadonan corectamente y completo den un solo documento (1 file);
Pago di subsidio di salario pa luna di juli di parti di SVb pa e dunado di trabou lo cuminsa entrante 29 di juli, 2020. Dunado di trabou ta responsabel pa verifica cu su cuenta di banco ta corectamente registra na SVb.
Pa facilita e proceso di aplicacion y contesta pregunta di dunado di trabou y trahado relaciona cu e programa di Subsidio di Salario por tuma contacto cu e Service Center via mail na loonsubsidie@svbaruba.org, of por lesa mas akinan: https://www.svbaruba.org/subsidio-di-salario/


text:
Denuncia Abuso Subsidio di Salario
Subsidio di Salario ta un areglo unda e empresa cu ta sufri perdidia di mas cu 25% pa motibo di covid-19 ta bin na remarka pa ricibi ayudo financiero den forma di un subsidio. Por lesa mas di e Subsidio di Salario akinan: https://www.svbaruba.org/subsidio-di-salario/
E Subsidio di Salario ta un ayudo cual ta wordo paga na e dunador di trabao, pa e dunador di trabao por sigui paga su trahado(nan). Den caso cu dunador di trabou no por paga su parti di salario e dunador di trabao mester jega na un acuerdo cu su trahado riba e resto (40% of menos, depende di e perdida anticipa) di salario trahando menos ora (‘arbeidstijdverkorting’). Pues punto di bista ta cu trahado ta traha e candidad di ora segun e salario cu e ta ricibi, a menos cu partidonan a cumbini algo otro.
Den caso cu ta ricibi Subsidio di Salario e trahado tin diferente derecho cual e dunador di trabao mester cumpli:
E trahado mester cobra su salario manera cu el a yega na e acuerdo cu e doño di trabao.
E salario no por ta menos cu 60% (bruto) di e salario prome cu pandemia.
E dunador di trabao mester cumpli cu pago di tur prima social y impuesto di e salario.
E trahado tin derecho pa wak ki suma su doño di trabao a ricibi di SVb pa paga su subsidio di salario. Tur dunado di trabao cu ta ricibi Subsidio di Salario ta ricibi e documento aki.
SVb ta urgi tur persona cu sa of cu ta sospecha cu tin violacion di e condicionnan aki pa raporta esaki via supervision@svbaruba.org. Si ta desea di haci esaki anonimamente por yena e formulario riba nos website: https://www.svbaruba.org/emailadres/comunica-cu-nos/formulario-di-keho/
Empresanan tin e obligacion di cumpli cu e condicionnan di e Subsidio di Salario.


text:
ORANJESTAD (AAN): Despues di un eleccion sumamente importante pa pais Aruba diabierna ultimo,
All Stories
ORANJESTAD (AAN) – Lider di Partido RAIZ, Ursell Arends, tambe tabata cerca Gobernador Diamars, parti mainta.
ORANJESTAD (AAN) – Lider di Partido di Pueblo Arubano “AVP” a bay na su audiencia cu Gobernador, Diamars mainta.
ORANJESTAD (AAN): Por a mira varios motociclista y tambe hendenan riba vehiculonan UTV of quadracers
ORANJESTAD (AAN) – E lider di Partido MAS, Marisol Lopez-Tromp, na salida di su audiencia cu Gobernador, a duna prensa un declaracion.
Wever-Croes riba pakico no ta forma gobierno cu AVP - ORANJESTAD (AAN): Evelyn Wever-Croes, Lider di Partido MEP, a reuni cu Gobernador Alfonso Boekhoudt dialuna atardi. El a atende cu prensa unda el a splica e pakico MEP no por traha hunto cu AVP den e formacion di un gobierno nobo.
“Esaki ta un parada di victoria y gradicimento pa e voto, y nos compromiso cu lo no defrauda e voto”
ORANJESTAD (AAN) – E lider di Partido Movimento Electoral di Pueblo, Evelyn Wever-Croes, den un entrevista cortico cu DIARIO, durante e parada di victoria di MEP,
ORANJESTAD (AAN) – E lider di Partido ACCION 21, Miguel Mansur, despues di a reuni cu Gobernador den e contexto di consultanan pre-formacion di Parlamento nobo
ORANJESTAD (AAN): Lider di Partido MEP, Evelyn Wever-Croes a duna di conoce na salida di su reunion cu Gobernador,
*Na 2017 a tuma dos luna pa negocia un acuerdo di coalicion - ORANJESTAD (AAN): Evelyn Wever-Croes den su pechi di lider di Partido MEP,


text:
Ora bo laga nos hasi bo kompra pabo via di e systema aki, nos ta kumpra di e mesun number aki pa hunga 3 dia konsekutivo tras di otro. Djasabra, Djarason y Djasabra atrobe. Basa riba e 3 dianan aki, e preis di e 3 weganan ta yega na Fls. 10,50 pa e siman konserni.
Tin 53 number pa kada panel. Bo mester skohe 6 number.
Ora nos bestel bo loteria, nos ta upload e den bo portaal of via email. Tambe e Djamars bo por pasa buska bo Ticket personalmente na nos kantoor.
Ora bo laga nos hasi bo kompra pabo via di e systema aki, nos ta kumpra di e mesun number aki pa hunga 2 dia konsekutivo tras di otro. Djamars y Djabierne atrobe. Basa riba e 2 dianan aki, e preis di e 2 weganan ta yega na Fls. 14,00 pa e siman konserni.
Tin 70 number den e “upper panel” i 25 number den e “lower panel”. Bo mester skohe 5 number den “upper panel” i 1 number den “lower panel”.
Ora nos bestel bo loteria, nos ta upload e den bo portaal of via email. Tambe e Djamars bo por pasa buska bo Ticket personalmente na nos kantoor.
Ora bo laga nos hasi bo kompra pabo via di e systema aki, nos ta kumpra di e mesun number aki pa hunga 3 dia konsekutivo tras di otro. Djasabra, Djarason y Djasabra atrobe. Basa riba e 3 dianan aki, e preis di e 3 weganan ta yega na Fls. 21,00 pa e siman konserni.
Tin 69 number den e “upper panel” i 26 number den e “lower panel”. Bo mester skohe 5 number den “upper panel” i 1 number den “lower panel”.
Ora nos bestel bo loteria, nos ta upload e den bo portaal of via email. Tambe e Djamars bo por pasa buska bo Ticket personalmente na nos kantoor.
We are comited to give you the best service possible
Head Office Address: Moontjeweg #12, Willemstad, Curaçao.
Phone : 869-7220 / 843-7255
Phone : info@payall.cw


text:
Oportunidad pa Trabou: Senior Technical Advisor Marine Biodiversity, ReSEMBiD (Consultant)
Oportunidad pa trabou. Bo ta interesa pa traha pa 12 isla den Caribe den Marine Biodiversidad y avansa e plannan di desaroyo humano sostenible? Si ta asina, esaki por ta e oportunidad pa bo. Expertise Franse ta busca pa duracion di e projecto ReSEMBiD un:
Senior Technical Advisor, ReSEMBiD
Marine Biodiversity (Consultant)
Programma financia door e di 11 EDF, di Union Europeo
cu base na St. Maarten
E meta di e proyecto ReSEMBiD ta pa contribui na e desaroyo humano sostenible di OCTs-nan den Caribe. Construiendo resistencia pa e efectonan di cambio climatico, boga pa un economia di low-carbon y protegiendo e biodiversidad marino lo contribui na desaroyo sostenible socio-economico den e region.
Bou di giua y support di e Programme Director, e Senior Technical Advisor, Marine Biodiversity lo bai tin e responsabilidad di:
- Duna conseho technico best-of-class na stakeholders den e area di expertisio den e fase di formulacion, design, implementacion, evaluacion via un programa di calidad efectivo.
- E lo conduci misionnan pa e diferente OCTs-nan manera cu ta necesario pa sigura suport significativo pa e islanan, incluiendo formulacion, design y e entrega di management feedback.
Pa mas informacion por download e informacion anexo.Scroll To Top
- Maximum price list: 16 october 2021 October 21, 2021
- Announcement new maximum prices: 16 october 2021 October 21, 2021
- Macuto di Compras: 16 oktober 2021 October 15, 2021
- Macuto di Compras: 9 oktober 2021 October 15, 2021
- New gasoline price publication: 13 october 2021 October 13, 2021
- Macuto di Compras: 2 oktober 2021 October 4, 2021


text:
$ 0,00 O.B Excl.
Fls 0.00
Diana Lebacs
E sustu ku tabata kima den su pechu tabata mes kayente ku e solo ku Caimin tabata para kushi den dje na port’i skol di De Tamarijn. E tabata soda pipita pa pipita. E tabata warda riba e deskonosí…
Caimin tin hamber! Mare su wela tabatin sèn pa kushiná kuminda kayente tur dia…
Nunka e no a kere ku lo el a sinti asina tantu falta di su mayornan. Nan a bai Hulanda pa buska un bida, pero nan no tabatin fin di manda pasashi p’e ku su ruman hòmber. Kon Caimin por yega na plaka?
E ora ei Caimin ta dal den Wòti. Wòti si sa kon.
E ta ofresé Caimin un djòp. Un djòp yen di aventura.
I masha peligroso tambe.
Of ta komprondé Caimin a komprondé Wòti robes?


text:
Mix Drinks
Amaretto Sunrise Crush
40 ml Amaretto
120 ml jus d’orange
20 ml grenadine
10 ml citroensap
Pone 6 bloki di ijs den un blender. Blend e un par di seconde i sirbie den un glas pa cocktail.
Armageddon
30 ml bacardi – blanco
30 ml Passoa
Juice
Shot di grenadine
Ijs.
Coi un glas grandi pa cocktail i jene cu ijs.Basha e bacardi, passoa i jene cu juicebasha un shot
di grenadine.
Army John
40 ml Southern Comfort
shot Triple Sec juice
1 lamoenchi
bloki di ijs
Army John bo ta sirbie den un glas pa longdrink. Pone e Southern Comfort, e juice i un shot di Triple Sec den un cocktail shaker.Laba un lamoenchi i corte den pida.Basha e drinks dor di un strainer ( barzeef ) den un glas pa longdrinks cu un paar di bloki ijs.
Aruba Ariba
Coecoei (likeur) ta e produkto mas importante pa traha e famoso ‘Aruba Ariba’. Aki bow bo ta haña e reseta completo.
• ½ oz. Wodka
• ½ oz. 151 Rum (of e bebida Arubiano Ron Rico, cu tin un percentage di alcohol mas halto )
• 1/8 oz. Coecoei ( anijslikeur còrá )
• 1/8 oz. Crème di Banana
• ½ c juice di apelsina
• ½ c juice di cranberry
• ½ c juice di ananas of un otro ‘punch’ na bo mes un smak
Spat e cu Grenadine i na e top cu Grand Marnier. No sagudi, drai e un poco. Pa caba cune: pone un tutpek cu bandera di Aruba den e bebida cu un chèri i/of un pida apelsina. Salúd!
Aruba Frosty
• 1 ½ oz. Rum
• ½ oz. Ponche Crema
• Piña Colada Mix
• Un poco di grenadine cora
Pone tur e ingrediente nan hunto den un blènder i mix nan durante 15 seconde ariba un medium – halto velosidat. Sirbi e bebida den un glas largo bon frieuw i goza di dje!
B-52
• 1 partida Grand Marnier
• 1 partida Kahlua
• 1 partida Bailey’s Irish Cream
Sagudi e ingrediente nan hunto cu ijs. Bashe den un glas sin pia of sirbie como un “betro”.
Bailey’s Shake
Un tiki Baileys
Un tiki siroop di chuculati
Un tiki lechi
2 scheppen vanille ijs.
Pone tur e ingrediente nan hunto den un blènder i mix nan durante 15 seconde ariba un medium – halto velosidat. Bashe den un glas di champagne.
Bellini
• 1 oz. Peach Schnapps
• 3 oz. Champagne
Basha e Peach Schnapps den un glas di champagne of un glas di cocktail despues basha e champagne ariba djeBlack Russian
• ½ oz. Wodka
• 0.75 oz. Koffie Likeur
Basha e Wodka ( cu preferensia Russische) de un shaker jena cu ijs. Basha e Koffie Likeur hunto cu ne i brou e drinks door di otro. E bebida aki ta bai den un “jaunty” hunto cu un palo pa drai den e glas pero sin e palo tambe ta bon.
Bloody Mary
• 1 ¼ oz. Wodka
• 2 ½ oz. Tomatensap
• Un poco di Worcestershire Sauce
• Un poco di Tabasco
• Un poco di zout en peper
Basha e Wodka den un glas largo cu ijs despues bo ta basha e juice di tomati ariba dje di un manera cu e ta keda ariba. Pone e ingrediente nan “pika“ den dje i cabe cu un taki di selderij. Si bo kier un ‘Bloody Caesar’ bo ta cambia e juice di tomati pa e “Clam-Tomati Cocktail.
Bluebird Pineapple
• 1 blik ananassap
• 1 blik sinaasappelsap
• 1 blik water
• 3/10 bleki grenadine
Pone tur e ingrediente nan hunto den un blènder i mix nan durante 15 seconde ariba un medium halto velosidat. Sirbi e bebida den un glas largo bon frieuw i goza di dje!
Brandy Alexander
• 1 ½ oz. Brandy of cognac
• ½ oz. Crème de Cacao
• 1 oz. Cream of Ice Cream
Sagudi e ingrediente nan hunto cu ijs anto sirbie de un glas pa cocktail.
Caribbean Piña Colada
2 oz di Coconut lechi
3 oz di Pineapple juice
2 oz Pineapple geperst
1/2 copi Coco corta chiquito, dushi
1 oz di Rom, preferible esun oro
1/2 oz di sucu
1 cuchara chiquito di Clear Vanilla
Blend tur cos den un blender. Combina tur e productonan hunto den un glas grandi. Sirbie ariba
ijs. Bo por dorne cu un cherry “om top”
Champagne Cocktail
• 3 oz. Champagne frieuw
• 1 cup di suku
• Un poco Bitters
Pone e cup di suku den un glas di champagne (si bo tin) of den un glas di cocktail.
Cosmopolitan
• ½ oz. Cointreau
• ½ oz. Triple Sec.
• 1 oz. Wodka
• ½ oz. citroensap
• ½ oz. Cranberry Juice
Jena e glas mitar cu cu ijs. Basha tur e ingrediente nan i sagudi “vigorously”. Sirbie den un
glas di Martini i cabe cu un snechi di lamoenchi.
Iguana Mama
• ½ oz. Witte Rum
• ½ oz. Kokosnoot Rum
• ¼ oz. 151 Rum
• ¼ oz. Kahlua
• ¼ oz. Pisang Ambon
• Un poco Grenadine berde
• 3 oz. Ananassap
Sagudi e ingrediente nan hunto cu ijs i bashe den un glas di 21
oz bon frieuw jena cu ijs. Goza di dje!
Ponche Crema Suficiente pa 1 botter di Ponche Crema.
Ingrediente:
1 cuchara di nutemuskaat fresko
6 webo
1 botter di rom blanko, ta usa solamente un bleki cada bes
1 bleki grandi di lechi condens
1 bleki chiquito di lechi evapora
1 cuchara grandi di vanilia
Manera di traha:
Cuminsa pone e nutmuskaat fresku (raspa) trek pa ½ ora den 2 cuchara grandi di rom blanko. Separa 6 dol for di e webu anto saka afo e punta preto, cu ta tene e dol i blanku di webo hunto. Bati e dol di webunan aki te ora e meskla cuminsa skuma. Basha un bleki di lechi condens den webonan anto sigi batinan hunto. Mester batinan largo pa e webo meskla bon i completamente den e lechi condens, sino e ta keda smaak fresko.
Despues basha un bleki di rom blanko den e meskla anto sigi bati bai. Usa mes un cantidad di rom ku e lechi condens! Basha despues e bleki di lechi evapora den e meskla sigi door di vanilia hunto cu e extracto di nutmuskaat. Corda pa sefta e extrakto di nutemuskaat cu un paña of filter di koffie, asina bo no ta haña e fin fin di nutmuskaat den e Ponche Crema.
Despues cu tur cos ta bon meskla bashele den un weja i pone esey den un baño di awa di maria, of mihor bisa weje den weja. Ora e awa ta herbe lage para pa mas o menos 15 minut. Awor mester laga e mescla fria frieuw frieuw prome ku jenele na botter. E botter mester ta sera bon i ponele fria den ijskast. Sirbi Ponche Crema frieuw.
Tequila Sunrise
40 ml Tequila jus d’orange
Un tiki grenadine
Basha e Tequila i e jus d`orange den un glas pa longdrink hunto cu un paar di bloki ijs.Draai e un tiki i despues basha e grenadinemei mei den e glas.
White Russian
30 ml Wodka
30 ml Kahlua
30 ml slagroom
Jena un glas di whiskey cu un paar di bloki ijs. Basha e ingredientenan den e glas. Draai e un tiki i cla.
Tequila Matador
40 ml Tequila
30 ml ananassap
10 ml limoensap
ijsblokjes
Jena e shaker cu 2 te 3 bloki di ijs, bashae Tequila, e ananassap i e limoensap aden. Shake e un rato pero hopi duro despues sefte den un glas pa cocktail.
Pa hopi mas Mix Drinks,
klik ariba e link aki.


text:
DEN HAAG – “Kisas nos mester wak e modelo britániko bon”, lider di delegashon Chris Johnson (Saba) ta bisa durante e konferensha pa sera e siman di Hulanda Karibense na Den Haag. “Ei nan ta regla hopi asuntu riba e nivel di gobièrnu di mas abou. Te ainda nos ta sinti manera tin muchu kos ku ta regla eksternamente kaminda nos mes por regla nan.”
Johnson a referí na un presentashon ku e miembronan di e delegashon a haña e siman aki. E lidernan di e delegashonnan karibense durante e rueda di prensa a elaborá e relashonnan entre e paisnan di Reino.
Sint Eustatius tabata ousente awe despues di e instrukshon ku e isla a haña ayera. Na ministerio di Asuntunan Interior i Relashonnan den Reino (BZK) sí a firma e plannan di vários aña di Saba i Boneiru. Ta te ora Sint Eustatius kumpli ku su debernan finansiero lo sigui papia tokante un plan pa vários aña.
Clark Abraham (Boneiru) tabata kontentu ku e kontribushon di e frakshonnan di Tweede Kamer den un kombersashon anterior ku e Bestuurscollegenan. E parlamentarionan koutelosamente a bisa ku mester tin mas espasio pa outonomia pa e islanan. El a ripití su punto di bista ku pueblo di Boneiru na promé lugá mester por ekspresá su mes den un referèndem tokante e elaborashon di e relashon di estado aktual.
Solidario
Abraham ta spera ku e problemanan entre Sint Eustatius i Hulanda lo no stroba e koperashon di Hulanda ku e otro islanan. “Nos tin hopi interes komun i nos ta solidario. Nos ta insistí serka ministerio di BZK pa ehekutá tur kos ku ta konta pa nos tur normalmente.”
Outor Pieter Hofmann


text:
Fin di siman cu a pasa, tabatin varios militar Hulandes comprometi den iregularidad den area di diversion aki na Aruba. Defensa Hulandes ta lamenta profundamente e comportacion di esunnan concerni y ta desaproba esaki totalmente. E comportacion en cuestion ta totalmente contrario di profesionalidad, integridad y un bon ehempel spera di un militar den su funcion.
Defensa Hulandes tin militar permanente presente riba e isla di Aruba, ubica n’e base militar Marinierskazerne na Savaneta. Banda di esaki, tambe tin unidad fo’i Hulanda cu regularmente ta bishita e area den Caribe pa entrenamento y ehercicio. Defensa Hulandes ta para p’e bon comportacion di su trahadonan y ta pone enfasis riba e funcion ehemplar den comunidad, cu cada un di su trahadonan ta eherce.
Kico a pasa?
Diasabra anochi, den area di diversion, un grupo di militar a presenta y comporta di tal manera cu ta un hecho cu a desaproba. Posiblemente hasta hecho cu ta castigabel. esunnan di Marechaussee a start un investigacion pa posibel acto castigabel y a base di e resultado lo of lo no detene mas persona. Te n’e momentonan aki tin un persona deteni riba sospecho di un of mas hecho castigabel.
Defensa Hulandes ta wardando rib’e resultado di e investigacion andando di parti di Marechaussee y a base di esaki lo tuma mas medida pa cu e caso aki.


text:
No ta facil pa haya docente remplasante cu ta capacita pa duna les den examenklas. Na november ora cu un docente a bira malo, Colegio no a para keto y mesora a saca un anuncio den corant. Esaki no tabata tin resultado. Tambe nos a tuma contacto cu diferente scol, pensionado, Examenbureau y Inspectie.
Manera nos a anuncia na comienso di aña escolar, Colegio kier enfoca riba e cosnan positivo. Colegio ta den deliberacion cu tur stakeholders tocante plannan pa mehoracion. Nos tin un bon relacion cu Directie Onderwijs, Inspectie y Minister. Mas cu claro, tambe cu nos alumno-, mayor- y docentenan. Den enseñasa, e unico manera pa traha, ta pa medio di colabora un cu otro, y pa haci esaki e relacion mester ta bon cu tur partido.
Den e reto pa haya docente di Economia nos por a experencia con colaboracion cu otro ta traha. Via CSN nos a haya contacto cu docente pa yuda nos, pero no tabata posibel pa pone tur les den siman. P’esey a bin cu e opcion pa duna les riba diasabra. Tambe nos a ofrece e alumnonan, 5 biaha pa siman les, en bes di 4 biaha y nos a adapta e SE-stof. Tur esaki tabata prome cu e alumnonan a bay Minister. E diasabra tabata un problema pa e alumonan pero na niun momento nan a bin papia esaki cu Schoolleiding, locual nos ta lamenta. Di otro banda nos ta contento cu despues di esaki nos por a papia cu e alumnonan y scucha nan, y mustra nan cu nos porta semper ta habri.
Nos ta contento cu nos relacion cu Minister ta bon y prueba di esaki ta, cu ora Minister a scucha e alumnonan, el a tuma contacto mesora cu scol. E manera di traha aki nos ta aplaudi y ta spera di sigui traha asina den futuro. Un citado di Mattie Stepanek ta bisa asina: “Unity is strength … when there is teamwork and collaboration, wonderful things can be achieved.”
Pa awo nos por a soluciona e problema pa examenklas. Colegio Arubano kier enfatisa, cu nos meta ta pa tur alumno caba scol cu nan diploma.
Tambe na Colegio Arubano nos a realisa nos proyecto di digitalisacion den Ciclo Basico 1, cu ta canando hopi bon, y pa otro aña escolar lo sigui pa Ciclo Basico 2. Esaki ta tambe den liña di loke Minister ta promove: ‘mas manera innovativo den enseñansa’. Claro, tur cos den fase y segun cu nos por maneha. Colegio tambe ta trahando cu proyectonan di intercambio cu scol na Hulanda, cu ta ofrece nos muchanan un tremendo experencia. Pa haci e proyectonan aki posibel, e alumnonan lo acerca comunidad pa coopera cu yudansa financiero. Di awo caba Colegio kier gradici tur cu ta yuda den esaki.


text:
Porfin a yega Aruba e Pantene Pro-V Intense Rescue Shots – e producto pa repara cabey mas potente di PANTENE! E ampoya aki ta contene un mescla super absorbente di Pro-Vitamin B5, material organico, cu ta duna bo cabey forsa y glycerine natural pa target e areanan daña di bo cabey y dun’e e flexibilidad y resistencia, cu e mester pa resisti styling manera blowing/plancha y tambe e stressnan ambiental! E resultadonan ta visibel den solamente UN! Aplicacion! Cambiando cabey seco y fragil den cabey suave, briyante y mas resistente cu nunca! Check out algun di opinion di e damanan, cu a purb’e caba den e revista FOCUS di mei!
Home Magazine News Flash REPARA DAÑO EXTREMO DI BO CABEY


text:
Notisia - Kuido & Hubentut
23 Notisianan Tokante Kuido & Hubentut
Surti segun Fecha / Relevansha
Óptiko i optometrista nobo na Sint Eustatius
Entrante 18 di ougùstùs Sint Eustatius tin un óptiko i optometrista, Optica Class Sint Eustatius.
Kambio den derechinan pa Seguro di kuido BES entrante 1 di yüli 2021
Entrante promé di yüli 2021, lo kambia e Reglamento di derechinan seguro di kuido BES ('Raz BES') den vários área. Ta trata di ...
Inisio di biba ku guia pa hóben na Hulanda Karibense
Den un investigashon resien riba e problemátika di adolesente na Hulanda Karibense, e importansia di posibilidat pa akohida di ...
Kambionan den pakete di kuido BES entrante 2021
Entrante promé di yanüari 2021 lo tin kambio den e areglo di pakete di kuido médiko BES (Regeling Aanspraken Zorgverzekering ...
Intensifikashon di aserkamentu violensia doméstiko i maltrato di mucha na Hulanda Karibense
Riba 7 di desèmber 2020 Sekretario di Estado Paul Blokhuis di ministerio di Bienestar, Salubridat i Deporte (VWS, ...
Kampaña di Jeugdzorg den Siman kontra Maltrato di Mucha
Kuido i Hubentut Hulanda Karibense (Zorg en Jeugd Caribisch Nederland) ta start un kampaña den e Siman kontra Maltrato di Mucha ...
Registrashon BIG pa enfermeranan di Boneiru
Minister Tamara van Ark (Kuido Médiko i Deporte) a disidí pa otorgá diplomanan di Fundashon Mariadal akseso dirèkt na registro ...
Ta buska mayor di kriansa
Tur mucha meresé krese den un lugá seif ku amor i struktura. Desafortunadamente, esaki no ta posibel pa algun mucha. Kuido pa ...
Medidanan nobo traslado médiko pa Sint Maarten relashoná ku infekshonnan vírùs di corona
Debí na e kantidat kresiente di infekshon ku e vírùs COVID-19 na Sint Maarten, Zorg en Jeugd Caribisch Nederland (ZJCN) en todo ...
Firmamentu deklarashon di intenshon konhunto pa mehorashon di kuido di kalidat na Statia
Entidat Públiko Sint Eustatius (OLE), hòspital Sint Eustatius Health Care Foundation (SEHCF) i Ministerio di Salubridat, ...


text:
Plataforma Pueblo Orguyoso y Respeta (POR) a introduci 6 candidato diamars, durante di conferencia di prensa. Diferente di e candidatonan aki ya a wordo introduci den prensa caba durante di e siman cu a pasa y ainda tin otronan cu lo bay wordo anuncia pronto. Den mesun conferencia sr. Oduber a bolbe haci peticion mirando e dianan druk cu tin nos dilanti pa tur hende respeta otro.
Un di e miembronan nobo di POR ta Dr. Mercedes Rivera cu ta un internista pa mas di 20 aña na Aruba, Gregory Milliard atleta profesional local y Internacional y hopi dedica na nos hobennan enfocando riba e aspecto di balor y etica moral. Rolando de la Cruz ta un ‘hende di tur hende’ , un persona cu ta representa y ta fundeshi di e comunitarismo cu nos ta papia di dje. Sr. Raymundo Dijkhoff ta un persona cu sr. Oduber a traha cu ne den pasado y a siña respete pa su balor cu e tin den comunidad. Martinus ‘Rien’ Hurkmans ta un trahado social cu mas di 10 aña di experiencia na Departamento di Asuntonan social banda di e hecho cu e ta un cantante tambe. Abdiel Illidge su creencia y su bida cristiaan aki na Aruba ta grandi. Mayor di un hoben cu ta autista y cu tin un cariño y atencion special pa e grupo aki, banda di su deseo pa traha riba envolvimento di Cristianismo akinan na Aruba.
Asina por mira cu cada biaha mas y mas persona ta uni su mes na E Forsa Nobo POR. Riba POR su lista ta sumamente varia y tin candidatonan cu ta representa diferente problema/ area di preocupacion cu tin den comunidad. Nan ta uni nan mes na e lista tambe cu e mision pa traha pa adelanto di cada ciudadano.
“Nos ta haci un biaha mas peticion pa ban respeta otro, ban mantene politica na un nivel halto, ban discuti di problemanan cu ta atende cu e necesidad di comunidad di Aruba y no cu ta toca atakenan personal na un politico of famia di un politico. Sigur tampoco no na material of pertenencianan di niun persona. E suplica aki ta bay tambe na tur hende cu ta sostene nos partido tambe. Pa respeta opinion di cada un persona cu ta biba akinan na Aruba. Nos ta biba den un democracia y ketobay nos ta celebra democracia. Si tira un bista un poco pazuid di nos di kico tur ta tumando luga na Venezuela den e dianan aki, laganos reflexiona riba e tristeza cu nan ta pasando aden aworaki y riba e dolornan cu tin eynan, pasobra eynan nan no por celebra democracia. Democracia ta algo cu nos antepasadonan a lucha pe y a logra tambe, bisando esaki laganos respeta institutonan manera Conseho di Supremo Electoral cu ta independiente di gobierno y di parlamento. Ban respeta e leynan cu tin y duna espacio na nos mando policial pa por sigura cu cada persona cu ta bay forma parti di e contienda electoral aki desde diabierna awo caba na entregamento di lista. Respetando otro , bo mes ta gana un respet grandi den comunidad. Esaki ta e mensahe cu POR kier manda na tur nos sostenedornan y tur partido cu lo forma parti di e contienda electoral,” sr. Oduber a termina bisando.


text:
NETFLIX Account Aruba
Features
Gani wak pelicula, of series sin worry cu propaganda? Disfruta di miles di pelicula y TV series cu eCards di Netflix!
Cu e eCard aki bo lo por disfruta di un Netflix Account di bo mes, abo mes ta kies cua pack bo kier y pa cuanto luna!
Bo por kies entre e basic pack, e Standard of e Premium pack!
Asina mes, awo abo tambe por enjoy Netflix sin di tin mester di un credit card!

Netflix su prijsnan ta
$8.99 pa Basic Plan
Cu un carchi di $30 bo por wak Netfix pa  3 Luna
$13.99 pa Standart Plan
Cu un charchi di $30 bo por wak Netflix pa 2 Luna
$17.99 pa Premium Plan
Cu un carchi di $30 bo por wak Netflix pa 1 Luna
Netflix Activation
Bo no mester di tin un Netflix account, nos mes ta setup un account pabo!
Solamente cu eCards Aruba
Con esaki ta traha?
Despues cu nos ricibi bo pedido, nos lo prepara un Netflix account pabo.
Nos lo traha y activa un US Netflix account pabo, despues nos lo deliver bo account details pabo na bo cas.
Bo lo ricibi bo credit riba bo account dentro di 24 ora.
Ta importante pa no cambia ni e email, ni e password cu bo lo ricibi di nos. Si cambia esaki, bo account por wordo cancela dibiaha.
Despues cu bo ricibi bo account details, bo mester djis log in riba Netflix y done!
Account Refil
Si bo kier refill bo account. Djis place e order atrobe pa suma di credit cu bo ta desea. Nos lo cuminsa traha riba dje y despues cu nos ricibi e pago, bo lo ricibi bo e credit nobo riba bo account dentro di 24 ora.
Ki ta pasa ora e account caduca?
Bo account ta caba ora e credit cu tin riba bo account no ta suficiente mas pa paga e plan cu bo a kies.


text:
Safira de Wit Miss Universe Curaçao 2010!
Twenty year-old Safira de Wit won the 2010 Miss Curacao Universe beauty competition and will represent the island of Curacao at the Miss Universe 2010 pageant. The runner ups were Hayley Canword (1st) and Erica Sample (2nd).
Den un sala dilanti di un multitut grandi partisipante number 9 Safira de Wit a wòrdu koroná komo Miss Universe Curaçao 2010!
E show a kana bon, kaminda a kuminsá ku un apertura espektakular ku D'Art huntu ku e partisipantenan riba un stage tur na efektonan di kandela i usando e kansion di 911!
Den e di dos presentashon, e partisipantenan a sali den trahe di baño kolorido i den e di tres presentashon a lusi e trahenan di gala di mas espektakular!
Despues di e presentashon a selekshoná e kuater finalistanan ku a sigui den e ronda di pregunta, durante kua nan mester a mustra si nan por kontestá e preguntanan ku a wòrdu prepará pa un grupo spesial.
Na final, huradonan mester a mira e partisipantenan pa último biaha, pa asina por duna e bista internashonal di esun ku lo representá Kòrsou na e pais ku Miss Universe lo designá na desèmber próksimo.
E anochi a konta ku artistanan ku sigur sigur a hasi e anochi bira un anochi pa risibí nos Reina ku tabata Qushanick Thode i Ilvia Justina, kendenan a ser kompañá pa e Grupo di Baile di Korsou D'ART!
Resultado Preliminar di e anochi aki tabata lo siguiente:
Miss Fotogénika i Miss Amistat: Luz Marina Fidanque; Miss Internet: Erica Sample; Mas Disipliná, Mas Dinámiko i Mas Elegante a bai pa Safira De Wit.
Resultado Final:
Terser Finalista: Chanty Lamp, Segunda Finalista: Erica Sample, Promé Finalista: Hayley Canword i Miss Universe Curaçao 2010 Safira De Wit.
Importante pa remarká ku e sorpresa di anochi tabata ora ku Presidente di Curaçao Beauty Organization a revelá ku e aña aki nos Miss Universe Curaçao 2010 lo wòrdu prepará pa sra. Magali Febles, kende ta un señora ku tin un trayektoria.
Subscribe by Email
Follow Updates Articles from This Blog via Email


text:
Den e artíkulo aki, 10-10-10 no solamente ta e fecha di nos status konstitushonal nobo, pero tambe e ta para pa e kontenido di e status. Na víspera di konmemorashon di e di 7 aniversario, mi ta konkluí un bia mas ku 10-10-10 a keda fundá riba un fundeshi defekto. Polítikonan a bende nos ku si sali for di e konstelashon di Antia Ulandes i bira Kòrsou outónomo, adelanto pa pueblo lo bin outomátikamente. Lo eliminá e buriku di karga i tur plaka di belasting lo keda akinan, garantisando bienestar.
Tabatin mandatario ku a mira 10-10-10 komo un remplasá “Antia Ulandes” pa “Kòrsou” den Statüt. No tabatin interes pa diskutí e struktura nobo di ámtenar, status di polítikonan sospechá i kondená pa sierto krímen, kalidat di nos demokrasia ni mehorashon di enseñansa ku ta e aspekto mas importante den desaroyo di un pais. A bai di akuerdo ku Ulanda su eksigensia pa krea un solo banko sentral pa Kòrsou i Sint Maarten apesar ku tur dos isla a skohe pa outonomia den maneho finansiero i makro-ekonómiko. Awe ainda nos ta usa un moneda di un pais ku no ta eksistí i ta mará den un union monetario sin kurso.
Echo ta ku esnan responsabel pa e desmantelashon tabata biba den nan mes mundu. Un mundu di pretenshon di éroe ku estatua i nòmber di kaya. No a traha riba e fundeshi, riba e kontenido. Un diferensia grandi por sierto tempu ku dr. Moises Frumencio da Costa Gomez (Dòktor) den añanan 40 a lucha pa nos outonomia. Dòktor, for di 1935 den su tésis ” Het Wetgevend Orgaan van Curaçao” i siguidamente den un seri di diskurso detayadamente a plantea e base filosófiko di e status konstitushonal nobo ku a drenta na vigor na 1951 (Interimregeling) i 1954 (Statuut).
Awe nos ta paga e preis haltu pa un kambio konstitushonal sin un fundeshi fuerte. Nos ta puntra unda e bienestar outomátiko a keda? Despues di 7 aña nos mester akseptá ku kambio konstitushonal so, no ta trese adelanto. Adelanto ta bin ku trabou duru i prinsipalmente ku kurashi pa tuma e desishonnan nesesario, apesar ku nan ta polítikamente impopular.
Mester stòp di kere ku ta otronan lo salba nos. Nos historia a demostrá ku e kerementu den milager manera Guandong Zhenrong, Sambil, 80/20, PDVSA, BOO, un tratado fiskal ku Merka, Texas Instruments no ta trese desaroyo duradero. Laga nos pone dilanti ku ta nos ta e proménan responsabel pa nos bienestar. Nos mester ta konsiente ku bienestar nunka a surgi diripente òf outomátiko. Laga nos drecha kalidat di e hendenan ku nos ta skohe pa representá nos i eksihí hende kapas ku no ta bolbe gaña ku nos problema ta asuntu di sistema di gobernashon o konstitushon.


text:
Gobièrnu ta amplia tarea i responsabilidatnan di ‘marktmeester’ di Fundashon Marshe
Gobièrnu ta amplia tarea i responsabilidatnan di ‘marktmeester’ di Fundashon Marshe
Geplaatst op 20 September 2021 dor di Ministerio Desaroyo Ekonómiko
WILLEMSTAD- Entrante luna di yüli último, sra. Dianne Schenk (na nòmber di Fundashon Marshe) a risibí e outorisashon pa por kontrolá edifisio- i teritorionan di Marshe i tambe outorisashon pa kontrolá bendedónan ambulante den sentro di siudat riba inkumplimentu ku reglanan ekonómiko stipulá den Reglamentu di Órden Públiko. Esaki ta un tarea adishonal ku sra. Schenk a risibí, aparte di tabata enkargá kaba ku e maneho i atministrashon di tur edifisio i teritorio di Marshe den nos sentro di siudat. Bou di edifisio i teritorionan di Marshe den sentro di siudat nos por komprondé entre otro e edifisio di Marshe Nobo i Plasa Bieu den Punda, e edifisio di Marshe na Otrobanda i tambe e diferente sitionan pa artista, e stèntnan ku tabata aloká na Awasá (Fuik) i esnan na e waf di Sha Capriles.
E èkstra tarea akí a keda otorgá na sra. Schenk komo ‘marktmeester’ pa medio di un Dekreto Ministerial i ta enserá ku pa loke ta trata edifisio- i teritorionan di Marshe i personanan ku ta bende kos di forma ambulante den sentro di siudat, sra. Schenk lo por ehersé kontrolnan di mes manera ku e Tim di Inspekshon di Ministerio di Desaroyo Ekonómiko (MEO) a bin ta hasi.
Ya pa años Fundashon Marshe a bin ta mantené i eksplotá aktividatnan di Marshe den sentro di siudat i na luna di novèmber 2018, Gobièrnu di Kòrsou ofisialmente a firma un akuerdo di atministrashon ku Fundashon Marshe. Den e akuerdo akí, gobièrnu a hasi traspaso di tur responsabilidat atministrativo di edifisio- i teritorionan di Marshe den sentro di siudat na Fundashon Marshe. Di e forma akí Fundashon Marshe a keda enkargá ku entre otro hür i kobransa di hür di e diferente lokalidatnan di Marshe den sentro di siudat, trabounan di mantenshon chikitu ku mester tuma lugá na esakinan, kontakto ku i supervishon di e hürdó i atministrashon di e lokalidatnan akí di parti di gobièrnu. E Sektor Empresarial di Ministerio di Desaroyo Ekonómiko (MEO) a keda enkargá – di parti di gobièrnu – pa supervisá kumplimentu di e tareanan akí.
Ekspanshon di e outorisashon i responsabilidatnan di Fundashon Marshe ta nifiká pa MEO i gobièrnu, ku awor tin un persona ku diariamente ta presente den sentro di siudat ku por mantené òrdu pa asina aktividatnan di marshe den nos sentro di siudat por ta na nivel. Esaki ta sumamente importante konsiderando ku nos sentro di siudat ta un di esnan riba lista di patrimonio mundial di UNESCO.


text:
Oranjestad – E isla su torneo di golf mas popular, organisa pa Arion Wine Company den colaboracion cu Wente Vineyards y Papiamento Restaurant, a tuma luga na Tierra Del Sol Golf Course den fin di siman ultimo.
Na bispo di e torneo, e productor di binja di e di cuater generacion di California su binjero mas bieu y continuamente opera, Eric Wente, a yama e sponsornan y hungadornan bon bini na e hardin tropical di Papiamento Restaurant cu un seleccion di su mesun binjanan excelente di Wente, gradiciendo nan personalmente pa nan participacion den e torneo di golf caritativo e siguiente dia.
E fiesta a conta cu catering superbo di platonan di cuminda di lama, incluyendo marinated octopus y razor clams, pate importa di Hulanda y keshi Frances, escargots y salada creativo di Papiamento Restaurant, di cual su donjo, chef y propietario Eduardo Ellis, a companja Govert van der Hout di Arion Wine Company pa ricibi y cuminda esnan presente.
Papiamento restaurant su cuminda a wordo combina perfectamente cu algun di e miho seleccionnan di binja di Wente Vineyards manera Wente Vineyards Louis Mel Sauvignon Blanc, 2013, Wente Vineyards Morning Fog Chardonnay, 2014, Wente Vineyards Riva Ranch, Pinot Noir, 2012, Wente Vineyards, Riverbank Riesling, 2013 y Wente Vineyards Charles Wetmore, Cabernet Sauvignon, 2013, entre nan.
Despues di ta organisando e torneo pa e ultimo 11 anjanan, for di e anja cu e compania a wordo funda, van der Hout a gradici e sponsornan di e torneo y a introduci e representante di e Fundacion di Autismo, incluyendo un patologo di papia y un terapista di papia, kende a duna un presentacion cortico tocante nan trabou riba e isla.
Den transcurso di e ultimo 11 anjanan, Wente Vineyards – Papiamento Restaurant Golf Tournament a recauda un suma grandi di placa dedica pa proyectonan comunitario, danki na e generosidad di su tres partnernan principal y e sponsornan cu ta sostene nan: Aruba bank, Aruba Aloë, AIB Bank, Tundruk N.V., Aruba Happy Rentals, Lexus, Nagico, Plus Accountants, AWA, Robertson Fire, Albo, Setar, Fofoti Tours and Transfer, Complete Logistics, Century Group, ASD, Oduber & Kan, y e Aruba Airport Authority.
E recipiente di e fondonan pa e anja aki a wordo escohi conhuntamente cu famia Ellis, e donjonan di Papiamento restaurant, specialmente Lenie Ellis, e mama di chef y propietario Edward Ellis.
Riba nos portretnan por mira: Eric Wente, Govert van der Hout y e ekipo di Arion Wine Company, profesional di golf James Kiley, y Director di Golf Oliver Riding, kende a splica e reglanan pa e torneo e siguiente dia!


text:
Geplaatst op 13 October 2021 dor di Ministerio Asuntunan General i Promé Minister
Orguyoso di desoroyonan positivo pero importante pa henter komunidat prepará
Willemstad – Riba 13 di òktober mundialmente ta selebrá dia internashonal di redukshon di riesgo di desaster (international day for disaster risk reduction). Direktorado di Kontrol di Riesgo i Maneho pa Kalamidat (DRR) di Gobièrnu di Kòrsou, riba e dia aki ta wak bèk riba desaroyonan positivo di último añanan, ku Gobièrnu di Kòrsou a tuma den mitigashon i preparashon pa kontrolá krísis i desaster. For di aña 2014 a instituí DRR pa enfoká riba halsa e preparashon i konsientisashon bou di pueblo di Kòrsou, huntu ku organisashonnan di Gobièrnu pero tambe bou di tur profeshonalnan ku ta traha den e area di krísis i desaster.
Pa komunidat no ta semper mésora visíbel kiko tur DRR, huntu ku e Organisashon pa kombatí krisis i desaster (RbO) i e diferente organisashon profeshonal, ta hasi diariamente, pa por mitigá i prepará pa kualke krisis ku por bati na nos porta. Pero, por ehèmpel, den e krisis aktual okashoná dor di e pandemia di COVID-19, ta ya kaba pa 579 dia konsekutivo, diariamente ta duna asistensia i kordiná e diferente prosesonan pa Gobièrnu por sigui manehá e krisis. Tur e esfuersonan aki ta visibel den dos reportahe, kaminda DRR a kompilá tur e trabounan di e diferente organisashonnan ku ta traha duru pa Kòrsou por sali for di situashon difísil ku nos ta aden. Mientrastantu DRR tambe a desaroyá un ‘Landsverordening Rampenbestrijding i Crisisbeheersing’ ku resientemente a pasa parlamento.
Tur e logronan den e desaroyonan, for di dia ku DRR a kuminsá na 2014, ta importante pa Gobièrnu por ta mas mihó posibel prepará pa kualke krisis òf kalamidat ku por asotá Kòrsou. Pero e desaroyonan por ta solamente efektivo si komunidat tambe hasi tur esfuerso pa prepará i ta informá di tur posibel menasa ku por resultá den un krísis. Ta pruebá sientifikamente ku hende ku ta prepará, ta sali mas mihó for di kualke situashon desastroso. Esaki ta e mensahe ku e diferente miembronan di Organisashon pa kombatí krisis i desaster di Kòrsou ta trese den un produkshon oudiovisual kòrtiku, ku Gobièrnu a publiká via di su kanalnan digital. Mas informashon tokante krísis i kalamidat i kon pa prepará, ta alkansabel via www.kalamidat.cw.